Dianggap ‘Air Suci’, Sungai Kotor Di India Ini Didakwa Bertukar Menjadi Jernih Dan Rasa Manis

Umum tahu bahawa air sungai yang tercemar, warna airnya akan berubah daripada jernih menjadi keruh angkara kotoran sampah sarap atau sisa kilang yang dibuang ke dalam sungai.

Namun siapa sangka, salah satu sungai yang tercemar di Mumbai, India iaitu sungai Mahim Creek pernah mencipta fenomena yang rare apabila dilaporkan air sungainya yang kotor itu berubah secara tiba-tiba menjadi jernih dan uniknya rasa airnya juga berubah menjadi manis, lapor halaman Outlook India.

Menurut sumber, sungai itu pada awalnya sudah kotor angkara sikap warga kota Mumbai yang tidak mementingkan soal kebersihan alam sekitar. Malah, dilaporkan bertan-tan sampah serta sisa kilang dibuang ke dalam sungai itu. Bagi mereka, kebersihan sungai ini dianggap tidak penting dan lebih baik jika ia dijadikan sebagai kawasan longgokkan sampah di bandar itu.

Namun pada 18 Ogos 2006, wargakota Mumbai mulai perasaan akan perubahan yang berlaku di sungai itu kerana airnya sebelum ini dikatakan berbau hapak dan keruh bertukar menjadi jernih secara tiba-tiba. Bahkan, air sungainya yang sebelum ini mengalir tenang juga berubah menjadi deras.

Berikutan itu, penduduk setinggan yang menetap di sekitar kawasan sungai tersebut terpanggil untuk memeriksa keadaan perubahan sungai. Apabila diperiksa, mereka juga mendakwa bahawa rasa air sungai itu juga berubah menjadi manis sedangkan sebelum ini rasanya masin. Difahamkan, air sungai itu berasa masin disebabkan airnya telah bercampur dengan air laut Arabian Sea.

Lantaran fenomena itu, sungai Mahim Creek yang sebelum ini dipinggirkan menjadi kunjungan orang ramai terutamanya warga kota Mumbai dan Gujarat. Mereka datang ke sungai Mahim Creek untuk semata-mata ingin minum air sungai itu tanpa rasa jijik meskipun masih terdapat longgokkan sampah sarap di situ.

Menariknya, penduduk setempat juga berpendapat perubahan rasa air sungai itu dikatakan ada kaitan dengan kuasa rahmat Tuhan kepada mereka. Mereka percaya bahawa ia merupakan aliran air suci atau holy water yang dianggap sebagai ‘ubat’ kurniaan Tuhan kepada mereka.

Gara-gara kepercayaan ini, warga kota Mumbai dan Gujarat datang secara beramai-ramai untuk bermandi-manda dan minum air sungai ini kerana mereka juga percaya bahawa air suci di sungai itu boleh menyembuhkan segala jenis penyakit.

Isu ini kemudiannya menjadi perhatian Vilasrao Deshmukh, seorang ahli politik di India pada ketika itu yang menyeru agar warga Mumbai dan Gujarat supaya menghentikan tabiat berkenaan kerana air sungai itu dikatakan kotor dan dipenuhi dengan kuman yang merbahaya. Apabila ditegur oleh ahli politik itu, mereka ini malah berdegil dan masih meneruskan tabiat mandi serta minum air sungai itu.

Pada masa yang sama, sampel air ini telah diambil untuk dikaji oleh para saintis tempatan atau The National Institute of Oceanography. Berdasarkan kajian tersebut, air sungai itu sebenarnya tidak manis tetapi rasa garamnya sahaja yang kurang. Mereka juga mendakwa, faktor taburan hujan yang terlalu lebat di Mumbai telah menyebabkan kandungan garam air sungai itu menjadi rendah secara mendadak.

Selepas 14 jam meraikan fenomena aneh ini, keesokan harinya, air sungai itu kembali menjadi normal. Kesimpulannya, air sungai itu bukanlah air suci seperti yang digembar-gemburkan oleh penduduk setempat. Namun, mereka masih percaya bahawa ia merupakan air suci dan upacara ini digelar sebagai Mithi Nadi.

Tasik Pangong dalam filem 3 Idiots dahulunya cantik, kini musnah akibat sampah. Baca lanjut pada pautan di bawah.

Terkenal Disebabkan Filem 3 Idiots, Tasik Pangong Yang Cantik Kini ‘Musnah’ Akibat Sampah

Hasil Siasatan JAINJ Dapati Illi Najwa Tidak Pernah Keluar Dari Islam

Tokoh Syiah India Cetus Kontroversi, Minta 26 Ayat Al-Quran Dibuang Kerana Ajar Keganasan


Dianggap ‘Bahaya’ Di Amerika Syarikat, Ini Sebab Mengapa Kangkong Diharamkan Di Sana

Tahukah anda bahawa tumbuhan Kangkong yang biasa dijadikan sajian di Malaysia sebenarnya haram di Amerika Syarikat? Pendedahan ini dibuat oleh salah seorang pencipta kandungan di TikTok dan berjaya menarik pelbagai reaksi daripada pengguna maya.

Melalui ciapan Mohamad Yusof bin Yahya di akaun Twitter miliknya, beliau memuat naik sebuah video daripada akaun TikTok dengan nama Agrotonomy yang menerangkan mengenai tumbuhan Kangkong yang ditanam olehnya.

Dalam penerangan Agrotonomy, beliau menceritakan bagaimana tanaman ini telah dijadikan sajian utama di Asia terutamanya Indonesia, Malaysia dan Filipina. Tambah beliau lagi, walaupun tumbuhan ini popular di negara Asia, namun di Amerika Syarikat, tumbuhan ini diharamkan.

Kangkong is illegal in the US. pic.twitter.com/S1n2tuHj79

— Mohamad Yusof Bin Yahya (@MohamadYusofBi6) August 14, 2022

Memetik laporan AZCentral.com, tumbuhan yang turut dikenali sebagai Bayam Air ini mula diperkenalkan di Amerika Syarikat pada tahun 1970-an, menurut Jabatan Pertanian AS. Namun disebabkankan sifat-sifat agresif tumbuhan yang tumbuh empat inci sehari ini, ia telah diharamkan di AS kerana didakwa mengancam laluan air dan spesies tumbuhan asli yang lain. Disebabkan itu, AS meletakkan Kangkong dalam senarai tumbuhan berbahaya.

Robert Smook, jurucakap Jabatan Pertanian Arizona, mengesahkan bahawa pada zaman dahulu, pihak berkuasa negeri dan kerajaan persekutuan telah menjalankan pemeriksaan di mana-mana premis makanan yang menggunakan Kangkong. Pihak berkuasa akan merampas, menghapuskan dan memusnahkan tumbuhan ini.

“Saya tidak tahu mengapa orang asal menanam tumbuhan itu pada mulanya,” kata Andrew Brischke, pakar pertanian dan sumber asli di Universiti Arizona.. “Ia boleh menjadi tumbuhan yang mengganggu. Walaupun [ditanam] belakang rumah, jika terlalu lama ia boleh mengambil alih seluruh laman anda dalam masa kurang daripada beberapa tahun. Tumbuhan ini sangat sukar untuk dibuang.”

Ahli Parlimen Padang Besar cadang penanaman ketum bagi bantu ekonomi penduduk. Rujuk pautan di bawah untuk membaca.

Ahli Parlimen Padang Besar Cadang Penanaman Ketum Bagi Bantu Ekonomi Penduduk

Mahu Cipta Kelainan, KFC Malaysia Bakal Perkenalkan Burger Daging Berasaskan Tumbuh-Tumbuhan

Pernah Dihina Sebagai ‘Penagih’, Lelaki Ini Jadi CEO Pada Usia 28 Tahun Hasil Menanam Ganja


Dianggap Kereta ‘Murahan’, Pemilik Di UK Puji Ketahanan Serta Kehebatan Proton Saga

Sebut mengenai model pertama Proton, pasti ramai yang cukup ingat dengan model Proton Saga yang menjadi lambang kebanggaan negara sekitar tahun 80-an. Model yang dilancarkan di Malaysia pada tahun 1985 ini mulai diekspot ke United Kingdon (UK) empat tahun selepas dilancarkan iaitu pada Mac 1989.

Seperti kebiasaan, model yang hadir dengan harga yang rendah ini seringkali menjadi jenaka beberapa reviewer di UK. Selain itu, model ini juga turut dijadikan prop dalam siri Mr.Bean.

Walau bagaimanapun, perkongsian daripada Facebook Practical Classics baru-baru ini membuktikan sebaliknya apabila Proton Saga serta beberapa model terawal Proton yang diekspot ke UK berjaya menerima pujian daripada penduduk di UK.

Hadir dengan harga yang rendah, model ini dikatakan masih mampu beroperasi dengan baik selepas tiga dekad. Bukan itu sahaja, terdapat penduduk UK yang bercita-cita untuk mengumpul model terawal Proton sebagai koleksi. Berikut merupakan antara komen pengguna Proton di UK.

Difahamkan model terawal Proton Saga yang diekspot juga berjaya dijual dengan laris pada tahun model ini mulai diekspot sekaligus menggugat beberapa pasaran jenama-jenama lain seperti Yugo, Lada dan Skoda ketika itu.

Komen-komen daripada netizen di UK ini secara tidak langsung berjaya membuatkan orang ramai di Malaysia berbangga dengan jenama ini. Berdasarkan pelan terbaru Proton, agak menarik untuk menyaksikan sekiranya jenama ini bakal membuat comeback untuk pasaran di UK.

Proton pada tahun hadapan menjanjikan pengeluaran model-model baru termasuk Proton X50 yang sudah dinantikan orang ramai sejak sekian lama. Ketahui lebih lanjut mengenai model yang bakal dijenamakan ini sebagai Proton X50 ini dengan klik pautan di bawah.

Tonton Pandang Pertama Geely Binyue Yang Bakal Dijenamakan Sebagai Proton X50

Netizen Samakan Logo Baharu Proton Dengan ‘ThunderCats’


25 Perkara Menarik Yang ‘Disorok’ Dalam Spider-Man: Far From Home

Menjadi tradisi filem Marvel untuk meletakkan easter eggs atau rujukan karya Marvel sebelum ini dalam filem terbaru mereka. Spider-Man: Far From Home juga tidak mahu ketinggalan dan sebanyak lebih 25 perkara menarik disorok sepanjang filem ini.

Screen Rant menerusi video 17 ini menerangkan segala rujukan karya Marvel yang ada dalam Far From Home. Ada sesetengahnya rujukan ini yang anda langsung tidak jangka dan hanya peminat tegar Spider-Man yang akan faham.

Antaranya adalah poster perlawanan gusti Bonesaw McGraw dan Crusher Hogan. Crusher Hogan merupakan orang pertama yang menjadi ‘mangsa eksperimen’ Peter Parker ketika beliau mula-mula mendapat kuasa Spider-Man. Begitu juga dengan nama salah seorang konco Nick Fury, Dimitri. Dimitri adalah nama kepada watak Dimitri Smerdyakov a.k.a Chameleon, musuh Spider-Man yang boleh bertukar rupa.

Itu baru dua dan ada 23 rujukan lain yan terdapat dalam video ini. Buat yang belum menonton, silalah ke pawagam untuk menonton filem terakhir Phase 3 MCU ini.


Dianggap ‘Rare’, Honda Civic Ini Telah Dijual Dengan Harga RM213,525

Jika di Malaysia, terdapat segelintir peminat yang sanggup membayar RM70,000 demi mendapatkan sebuah motosikal Yamaha RX-Z, lain ceritanya dengan negara luar iaitu Amerika Syarikat dimana sebuah Honda Civic Si keluaran tahun 2000 telah dijual dengan harga $50,000 (RM213,525).

Mengulas mengenai Honda Civic, pasti ramai peminat automotif cukup kenal dengan model yang penuh dengan cerita ini. Hadir dengan pelbagai spesifikasi yang memukau membuatkan model ini menjadi rebutan ramai.

Walau bagaimanapun, sedikit berbeza pada kali ini apabila model Honda Civic Si dengan spesifikasi stadard tanpa sebarang kisah melibatkan kepunyaan artis atau pemandu ternama ini menjadi rebutan sehingga berjaya dijual dengan harga yang jauh lebih tinggi daripada harga sejak mula ditawarkan.

Difahamkan kondisinya yang seolah masih baru setelah hampir dua dekad membuatkan model ini menjadi rare di mata peminat serta sanggup dibeli dengan harga yang tinggi.

Dari segi spesifikasi enjin, Honda Civic Si yang mula dibeli pemilik terdahulu pada tahun 2004 masih lagi mengekalkan penggunaan enjin yang sama iaitu enjin VTEC inline-four 1.6-liter yang mampu menghasilkan 160 kuasa kuda menerusi transmisi manual lima kelajuan. Tiada sebarang modifikasi telah dibuat kepada model ini.

Siapa sangka, menjangkau usia mencecah dua dekad, Honda Civic Si ini cuma dipandu sejauh 5,600 batu (9,012km) sahaja. Dalam erti kata lain, secara purata kereta ini cuma bergerak sejauh 280 batu (450 km) setahun.

Lebih mengejutkan, model yang mulai didapatkan pada harga $17,985 (RM76,804.94) ini telah ditawarkan secara bidaan dan telah menerima sebanyak 36 bidaan dimana bidaan tertinggi mencecah $50,000 (RM213,525).

Melihat kepada situasi yang berlaku, nampaknya harga yang tinggi bukanlah masalah buat para peminat untuk mendapatkan dengan harga tidak masuk akal jika berjaya menepati citarasa pembeli.

Ketahui lebih lanjut mengenai kisah pemuda yang berjaya menjual Yamaha RX-Z dengan harga RM70,000. Beliau turut mendapat kecaman sejak pada mula diiklankan berikutan harganya yang dikatakan tidak munasabah.

Jelajah Seluruh Negara Cari Alat Ganti, Pemuda Ini Buka Mulut Cabaran Bina Semula RX-Z RM70,000

Pemuda Ini Dikecam Selepas Iklankan Motosikal RX-Z Dengan Harga Mencecah RM70,000


Dianggap ‘Rare’, iPhone 5 Menjadi Buruan Di Ebay Dengan Harga Sehingga RM3,452

Melangkah lapan tahun di pasaran dan masih lagi digunakan oleh segelintir pengguna iPhone, siapa sangka iPhone 5 yang dilancarkan pada 2012 kembali menjadi buruan peminat sekaligus membuatkan harganya melonjak melebihi harga jualan sejak mula dilancarkan.

Melalui carian di Ebay, kami dapati iPhone 5 kini dijual dengan harga sekitar $300 (~RM1,294.50) sehingga $800 (~RM3,452.00) mengikut keadaan iPhone tersebut. Sebuah harga yang sangat tinggi dan premium melihatkan harga iPhone 5 sejak mula dilancarkan yang dijual dengan harga bermula daripada RM2,199 sahaja.

Berikut harga yang ditawarkan di eBay bagi sebuah iPhone 5 dengan iOS 6. Jika dilihat, harga jualan sekitar $200 hingga $800 untuk sebuah dan ia sangat tinggi.

Kerana itulah saya meminta mana-mana pengguna iPhone 5 dengan iOS 6 agar menjual di eBay dengan harga yang tinggi. pic.twitter.com/LhyuVE0Mba

Pasti ramai yang tertanya-tanya apakah yang membuatkan harga iPhone 5 melonjak tinggi. Difahamkan iPhone 5 merupakan model terakhir menggunakan iOS 6 yang hadir dengan antara muka klasik berbanding versi iOS sedia ada.

Hal ini secara tidak langsung membuatkan para peminat dan pengumpul iPhone sanggup berbelanja besar bagi mendapatkan iPhone 5 dengan iOS 6 yang semakin susah untuk didapatkan ini.

Situasi ini nampaknya tidak berlaku buat pengguna iPhone 5 yang sudah update iOS mereka kepada versi lain yang lebih tinggi. Sekiranya anda mempunyai iPhone 5 dengan iOS 6 mungkin ini masanya untuk anda jual iPhone anda dengan harga yang tinggi.

Ura-ura mengatakan iPhone 12 bakal ditawarkan dengan harga sekitar RM2,749 sahaja. Klik pautan di bawah untuk mengetahui dengan lebih lanjut.

Apple iPhone 12 Bakal Ditawarkan Dengan Harga Sekitar RM2,749?

5 Sebab iPhone SE Berharga RM1,999 Mampu Tewaskan Pencabar Apple Yang Lain


Dibantu ‘Bodyguard’ Dan Dilarikan Dengan Kereta Myvi, Persoalan Suspek Macau Scam Lolos Terjawab

Baru-baru ini, kecoh di media sosial apabila suspek utama Macau Scam berjaya melarikan diri. Rata-rata netizen pelik bagaimana suspek tersebut boleh panjat pagar bangunan.

Terkini, menerusi laporan Harian Metro, kejadian yang berlaku pada 11 Oktober dimana ketika itu, sembilan orang suspek telah dibawa ke pejabat SPRM untuk urusan dokumentasi jaminan.

Akan tetapi, kesemua suspek enggan keluar daripada kenderaan masing-masing selepas melihat kehadiran ramai anggota polis di lobi pejabat SPRM dan juga berlaku kekecohan.

Lantaran itu, pihak polis akhirnya bersetuju untuk menunggu di pintu utama luar pejabat berkenaan. Difahamkan, suspek utama Macau Scam dikatakan sudah memasuki kenderaan Velfire bersama-sama peguam, pengawal peribadi dan pemandu lalu menuju ke pintu pagar utama.

Menerusi rakaman CCTV, suspek berjaya melepasi pagar tersebut dengan bantuan dua orang pengawal peribadi. Malah, sebuah kereta Perodua Myvi telah menunggu di tepi jalan bersedia untuk melarikan suspek.

Walau bagaimanapun, suspek bertindak keluar daripada kereta dan melarikan diri ke pagar sisi pejabat SPRM. Pihak polis hanya menyedari keadaan tersebut selepas suspek sudah melarikan diri.

Kami kongsikan beberapa artikel berkaitan dengan kes ini pada pautan di bawah.

Cetus Keraguan, PPIM Persoalkan Bagaimana Suspek Utama Macau Scam Mampu Melarikan Diri

Disyaki Terlibat ‘Macau Scam’, Datuk Seri Bertindak Melarikan Diri Kini Diburu Polis


Dibantu Si Muka ‘Skema’ Di Jepun, Rupanya Ini ‘Hadiah’ Tuhan Untuk Saya

Pengalaman yang tak disangka-sangka. Individu bersama saya ni merupakan ‘hadiah’ yang Allah berikan kepada saya. Kenapa saya kata sedemikian rupa?

Ketika hari pertama saya sampai ke Kyoto iaitu lebih kurang 1 pagi waktu tempatan, bas telah tamat beroperasi. Kemudian, terjumpa beliau dan beliau menghantar saya ke lokasi tempat sukarelawan yang perlu saya sampai. Syukur sangat-sangat ketika itu kerana Allah memberi pertolongan.

Kemudian, beberapa malam yang lepas, kami sempat lepak bersama, diatas permintaan beliau sebelum saya pulang ke Malaysia. Beliau membawa saya pergi ke restoran sushi dan karaoke bersama-sama rakan beliau. Semua tu dia belanja. Allah. Terharu sangat-sangat dapat kenalan Jepun seperti beliau.

Sebenarnya beliau merupakan seorang jurutera dan pada masa yang sama merupakan seorang Road Racer bagi kawasan Kyoto Dan Gifu. Salah satu kereta yang beliau miliki ialah Toyota Trueno Panda AE86.

Saya bergurau dengan beliau dan berkata yang saya teringin nak rasa macam mana feeling naik kereta Trueno Panda AE86. Setengah jam lepas tu, beliau ambil kereta tersebut dan tukar tayar. Cuba teka apa yang berlaku selepas tu?

Beliau bawa saya dengan kereta yang saya sebut tadi ke kawasan pergunungan (dah lupa nama kawasan pergunungan tu) dan membuat Drift disetiap selekoh yang ada di jalan berbukit tersebut.

Seumur hidup saya tak pernah saya naik kereta sambil dipandu secara drift. Seakan-akan berada di animasi ‘Initial D’, setiap saat saya beristigfar dan mengucap di dalam hati sebab perasaan takut membelenggu diri ini ketika beliau memandu kereta tersebut.

Alhamdulilah, saya masih hidup lagi (huhuhuuuu). Menyesal pulak suruh dia bawa kereta tu. Tapi satu kepuasan yang tak dapat digambarkan. Wow! Terbaik cara pemanduan dan kawalan beliau.

Jangan tertipu dengan muka skema dan kaca mata beliau, nampak macam budak kelas sains tapi bila dapat steering kereta, beliau seolah-olah menjadi seperti “Takumi”.

Terus terang saya katakan, road racer Jepun lebih beradap di atas jalan raya berbanding samseng jalanan di Malaysia yang perasan macam racer (walaupun kedua-duanya dikategorikan sebagai pelumba haram).

Sekurang-kurangnya road racer kat Jepun ni tak berlumba waktu orang ramai menggunakan jalan raya. Mereka pun takut bila tengok video road racer Malaysia. Mereka kata “yang ni Kamekaze, bukan road racer”. Hahahaaaa. Saya hanya boleh gelak je lah bila dia kata macam tu.

Saya tak pernah kenal mana-mana road racer di Malaysia tetapi cara Allah aturkan untuk saya bertemu dan menjalani pengalaman dengan beliau sebagai ‘penyelamat’ saya dan road racer Japanese  tidak akan saya lupa sehingga akhir hayat. Beliau sempat berkata yang beliau akan cuba lawat saya di Malaysia pada masa akan datang.

Semoga Allah memberi hidayah kepada beliau dan pelihara tali persahabatan kami berdua. InsyaAllah.

Baca Pengalaman Bagaimana Saya Dapat Travel Ke Luar Negara Melalui Jalan ‘Sukarelawan’


Dibawakan Khas Oleh foodpanda, Team SEISMIK TV Kembali Lagi Dalam ‘Raya Hari Ini 2.0’

Pejam celik pejam celik dah pun tibanya hari lebaran yang kita nantikan bersama-sama selepas sebulannya berpuasa di bulan Ramadan.

Team SEISMIK TV juga tidak ketinggalan dalam meraikan Hari Raya Aidlifitri ini bersama dengan menerbitkan sebuah rancangan bual bicara dan hiburan ‘Raya Hari Ini 2.0’ pada tahun ini.

Mendapat sambutan yang menggalakkan pada tahun 2021, rancangan Raya Hari Ini kini kembali lagi menemui anda semua yang kali ini dibawakan khas oleh foodpanda.

Kali ini, SEISMIK TV bawakan anda semua ikuti borak santai bersama-sama personaliti SEISMIK TV, ada juga game Challenge Jangan Sebut, Challenge Lawan Masak Rendang yang dibawakan khas oleh foodpanda, Non-Malays Cuba Buat Kuih Raya, Game Senduk Duit Raya dan banyak lagi.

Lihat juga bagaimana Raz bersama Nasha menentang Izzah dan Amat dalam Challenge Lawan Masak Rendang dengan barangan dibeli di pandamart.

Kesemua barangan yang mereka beli melalui pandamart juga nampak fresh dan disebabkan itu rendang dimasak pun dilihat sangat menyelerakan.

Jom kita layan sambil makan lemang. Selamat Hari Raya Aidilfitri semua dan Maaf Zahir Batin diucapkan kepada semua!


Dibayar Pada Harga RM1.2 Juta, Sultan Johor Pemilik Nombor Plat ‘FF 1’

Nombor pendaftaran kenderaan siri ‘FF’ merupakan salah satu nombor siri yang menjadi perhatian ramai selain nombor siri ‘AMG’.

Ketiadaan nombor siri ‘FF 1’ di dalam sistem JPJeBid telah menjadi tanda soal orang ramai yang berteka-teki siapakah pemiliknya.

Sebentar tadi Menteri Pengangkutan, YB Anthony Loke memuat naik hantaran Facebook di mana beliau menghadap DYMM Sultan Johor Sultan Ibrahim untuk mempersembahkan secara simbolik nombor plat ‘FF 1’ kepada Tuanku yang merupakan pemilik nombor khas unik tersebut.

“Tuanku telah perkenan untuk membayar kepada kerajaan sebanyak RM1.2 juta untuk nombor khas tersebut!

“Untuk rekod, bayaran RM1.2 juta merupakan nilai tertinggi yang pernah dikutip setakat ini oleh kerajaan untuk pendaftaran satu nombor plat kenderaan!” kata YB Anthony Loke.

Tambah beliau lagi, bayaran itu menjadikan jumlah kutipan hasil kerajaan untuk nombor siri FF meningkat ke RM35.4 juta, sebelum ini hanya RM34.29 juta.

Sementara itu anda boleh lihat lagi nilai-nilai bidaan tertinggi bagi nombor plat FF yang lain di hantaran Instagram yang kami kongsikan di bawah.

A post shared by VOCKET Car Club (@vocketcarclub)


Dibebaskan Selepas 12 Tahun Dipenjara, Perogol Sebenar Filem ‘Hope’ Masih Dikawal Ketat

Mungkin ramai yang sedia maklum mengenai filem terkenal Hope dan cerita di sebalik  kejadian tersebut. Diadaptasi daripada kisah benar yang berlaku pada tahun 2008 di mana seorang perogol telah bertindak merogol serta menyeksa seorang kanak-kanak perempuan yang pada ketika itu berumur 8 tahun sehingga menyebabkan mangsa mengalami kecacatan kekal.

Selepas 12 tahun menerima hukuman penjara, perogol tersebut Cho Doo-soon, 69 telah dibebaskan dan difahamkan akan kembali ke rumah beliau yang juga berdekatan dengan mangsa.

Difahamkan sewaktu pesalah tersebut dibebaskan, kakinya dilihat telah digari dengan gelang elektronik serta beliau ditemani pihak polis sehingga sampai ke rumahnya yang terletak di Ansan.

Selain itu, menurut laporan yang diterbitkan oleh Sinar Harian, walaupun lelaki tersebut telah dibebaskan, pihak berkuasa dikatakan telah bertindak meletakkan beberapa kamera keselamatan dan juga akan mengawal ketat lelaki tersebut di kediamannya.

Walaupun telah menerima hukuman, rata-rata rakyat Korea Selatan masih kecewa akan keputusan mahkamah kerana mengurangkan hukuman lelaki tersebut hanya kerana beliau di bawah pengaruh alkohol sewaktu kejadian.

Terdahulu, Cho telah disabitkan kesalahan kerana menculik dan merogol di sebuah bilik air di sebuah gereja di Ansan pada 2008. Serangannya itu disifatkan tidak berperikemanusiaan kerana telah mengakibatkan kecacatan kekal kepada mangsa.

Baca juga perkongsian kami yang terdahulu mengenai beberapa filem Korea yang diinspirasikan dari kisah benar yang perlu anda tonton pada pautan di bawah.

5 Filem Korea Diinspirasikan Daripada Kisah Benar Yang Perlu Anda Tonton

Kota Kinabalu ‘Dipetik’ Dalam Drama Korea Buat Netizen Terkejut Dan Bangga

Padah Langgar SOP COVID-19 Di Korea Utara, Pegawai Dihukum Mati Oleh Kim Jong Un


Dibenarkan Beroperasi Bermula 4 Mei, Netizen Risau Wujudnya ‘Kluster Jakel’

Kerajaan pada semalam telah pun mengumumkan kebenaran untuk beberapa sektor perniagaan membuka kembali perniagaan mereka pada 4 Mei ini selepas terpaksa ditutup sejak PKP mula diperkenalkan pada 18 Mac lalu.

Keputusan itu bukan saja memberikan peluang kepada peniaga untuk kembali melakukan aktiviti perniagaan tetapi turut memberi ruang dan peluang kepada orang ramai untuk keluar membeli persiapan hari raya yang bakal tiba tidak lama lagi.

Bagaimanapun, pengumuman kebenaran itu dilihat tidaklah dipersetujui oleh semua pihak -terutama pelanggan jika dilihat melalui pendapat-pendapat yang dilontarkan di media sosial sejak semalam.

Antara kerisauan yang timbul dalam kalangan netizen ini adalah akan berlakunya peningkatan kes COVID-19 secara mendadak jika orang ramai dibenarkan keluar dan berkumpul ketika membeli persiapan hari raya nanti.

Dengan beberapa perniagaan bakal dibuka kembali Isnin ini, netizen sudah mula membayangkan akan wujudnya kluster baru dalam kalangan rakyat tempatan seperti kluster Jakel, kluster kedai tom yam dan kluster SOGO yang berpunca daripada aktiviti membeli barang raya tidak lama lagi.

Nantikan kluster Jakel!! i just cannot brain this!! 😭😭 pic.twitter.com/WHzh8tLGVN

— Kefli Ramadhani (@kefli_nawawi) May 1, 2020

harap jakel bole fikir utk buka..risiko besar ni https://t.co/sSBd3UXOi2

— ♥[email protected]♥ (@daya_joey) May 2, 2020

Kluster jakel in the making. Ko beli baju raya nak beraya kat mana tu? Baju tahun lepas masih muat kan. Pakai jela. Duit tu buat bayar interest yang BNM u-turn 2 hari lepas. pic.twitter.com/NTNHAwvBoB

— The Bayu (Percutian Di Tepian Pantai) (@thebayutimurbay) May 2, 2020

Selain mempersoalkan pembukaan premis yang boleh menarik kehadiran orang ramai untuk berkumpul seperti Jakel, netizen juga tertanya-tanya kenapa kedua -dua pihak – penjual dan  pelanggan tidak hanya memfokuskan kepada jualan dan pembelian dalam talian dan bukannya secara fizikal.

Ini bukan saja dapat mengelakkan risiko jangkitan dalam kalangan pembeli tetapi demi keselamatan pekerja kedai-kedai yang bakal mengendalikan jumlah pelanggan yang tinggi sepanjang bulan ramadan ini.

Macam jakel ke kamdar ke jual baju raya ni better jual online je..

— Amirul Amer (@AmirulAmerx) May 2, 2020

Pergi JAKEL nak dapat kain murah untuk raya? Jangan sampai masa Raya, awak beraya dalam kubur ye. Beli online je. Settle! https://t.co/ir1Zaagk99

— Bubble ☁ (@softypeachyass) May 2, 2020

Malah ada juga netizen yang berpendapat Jakel sebenarnya tidak dibenarkan beroperasi jika mengikut senarai yang dibekalkan oleh KKM melalui senarai aktiviti yang masih dilarang kerana sukar mengawal keadaan orang ramai.

Ia dilihat merujuk kepada perkara 11. Kedai Pakaian dan Aksesori Fesyen yang tidak dibenarkan beroperasi bersama dengan beberapa lagi sektor perniagaan lain.

Senarai aktiviti yang masih dilarang kerana sukar mengawal keadaan apabila terdapat ramai orang dalam satu – satu masa.

Perintah Kawalan Pergerakan Berperingkat #PKPB bolehkan beberapa sektor ekonomi dan aktiviti dijalankan semula tetapi secara berhati-hati. pic.twitter.com/zS9ceQTeLF

— KKMPutrajaya (@KKMPutrajaya) May 1, 2020

Pihak Jakel bagaimanapun melalui wakil mereka pada semalam memaklumkan syarikat tersebut akan mengamalkan SOP yang telah ditetapkan bagi mengawal jangkitan COVID-19 di premis mereka seperti menguatkuasakan social distancing, pemakaian face mask dan pemeriksaan suhu badan antaranya.

Salam semua maaf kan saya. Saya hanya insan biasa. pic.twitter.com/rxroOKeMBq

— Muzaffar Jakel (@muzaffarjakel) May 1, 2020

Apa-apa sekali pun, keputusan telah pun dibuat oleh pihak kerajaan setelah melihat daripada pelbagai aspek sebelum memberikan kebenaran kepada premis-premis ini untuk kembali beroperasi.

Sebagai masyarakat yang bertanggungjawab apa yang boleh dilakukan oleh kita ketika ini adalah meminimakan pergerakan keluar, mengelakkan perhimpunan dan paling penting mengamalkan amalan kebersihan seperti mencuci tangan dan memakai face mask bila keluar.

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Baca perkongsian lain kami mengenai situasi COVID-19 di dalam negara kita di pautan di bawah.

Di Tengah Situasi COVID-19, Pihak Berkuasa Malaysia Tahan Ratusan Pelarian Dan Pekerja Migran

PM Umum Tiada ‘Balik Kampung’ Untuk Tahun Ini

Peminjam Sewa Beli Dan Pembiayaan Islam Berkadar Tetap Bakal Dikenakan Faedah Sepanjang Moratorium


Dibenarkan Merentas Negeri, Pelancong ‘Sapu Licin’ Coklat Di Langkawi

Ketika ini, rakyat Malaysia sudah dibenarkan untuk merentas negeri. Pastinya ramai yang mengambil kemudahan ini untuk pulang ke kampung atau melancong, bukan?

Terbaharu, tular di media sosial gambar coklat habis terjual di Langkawi yang dikongsikan Facebook Langkawi kini. Dapat dilihat menerusi gambar-gambar tersebut, pengunjung lepas gian dengan memborong coklat di kedai-kedai sekitar Langkawi.

Jika berkunjung ke Langkawi, memang tidak sah jika tidak bawa pulang coklat. Menurut laporan, Ketua Pegawai Eksekutif Lembaga Pembangunan Langkawi (LADA) Dr Ahmad Hezri Adnan menjangkakan akan mencapai sasaran kedatangan 250,000 pelancong di Langkawi pada bulan ini.

Walau bagaimanapun, adalah diingatkan kepada semua agar sentiasa mengamalkan SOP dan memakai pelitup muka agar tidak terjangkiti wabak pandemik COVID-19. Kita masih belum menang, sama-sama kita jaga diri.

Anda mahu ke Langkawi? Hotel di Langkawi masih lagi tawarkan diskaun sehingga 70%. Klik pautan di bawah untuk ketahui lebih lanjut.

Mahu Tarik Pelancong, Hotel Di Langkawi Tawar Diskaun Sehingga 70%

Taman Tema Air Pertama Di Langkawi Dilancarkan Menawarkan 12 Permainan Menarik

Dash Resort Langkawi Tawarkan Penginapan Berkonsepkan Kolonial Perancis


Diberi Masa 4 Minit Sahaja Untuk ‘Shooting’, Ryan Reynolds Terkejut Dengan Hasil Kerja Sofyank

Pada hari minggu baru-baru ini, Sofyank telah berkongsi video behind-the-scenes dan video promosi filem Netflix yang dibuat bersama-sama dengan pelakon terkenal Hollywood, Ryan Reynolds.

Video tersebut telah mendapat lebih 3 juta tontonan di TikTok @Sofyank96, 1.2 juta tontonan di Twitter dan 33,000 saluran di Youtube. Rata-rata warganet memuji video promosi yang dihasilkannya itu sudah boleh diiktiraf menghampiri level antarabangsa.

Paling menarik sekali apabila Ryan Reynolds sendiri turut berkongsi semula ciapan video yang dikongsikan oleh Sofyank. Menurut watak utama filem Netflix ‘The Adam Project’, hasil video kolaborasi tersebut sangat ‘luar biasa’ walaupun sesi pertemuan antara beliau dengan Sofyank cuma berlangsung selama 4 minit melalui aplikasi ‘Zoom’ sahaja.

I think this sets an unfair standard for 4 minute junket interviews. https://t.co/IDvhhGsv2O

— Ryan Reynolds (@VancityReynolds) April 18, 2022

Ramai ‘meminta’ Ryan Reynolds menawarkan peluang yang lebih besar kepada Sofyank untuk mengembangkan bakatnya di Holywood. Ada juga berseloroh menyarankan pelakon utama Deadpool itu untuk merekrut Sofyank sebagai ahli baharu ‘X-Force’ dalam filem yang akan datang.

Bagi yang masih tidak tahu mengenai filem pengembaraan fiksyen-sains ‘The Adam Project’ itu, ia mengisarkan juruterbang pejuang pengembaraan masa, Adam Reed dilakonkan oleh Ryan Reynolds yang bekerjasama dengan dirinya yang berusia 12 tahun dalam misi menyelamatkan masa depan.

Dalam satu hantaran Instagram Ryan Reynolds, ‘The Adam Project’ telah memecah rekod sebagai filem keempat yang paling banyak ditonton dalam sejarah Neflix dengan jumlah tontonan sebanyak 233.15 juta jam. Jadi anda tidak boleh melepaskan peluang untuk menonton filem tersebut.

Sambil itu anda boleh lihat lagi maklum balas positif yang dikongsikan oleh pengguna-pengguna Twitter yang lain dari dalam mahupun luar negara.

— Netflix Malaysia (@NetflixMY) April 18, 2022

It looks great you guys did a good job I love this kind of stuff it's amazing that it takes months to edit but when you have talented people things work out even better than expected!

— Rachel Johnson-Liphart (@RLiphart) April 18, 2022

Give him @Wrexham_AFC commercial project Ryan. He sure gonna make huge impact for the club commercial. Give him a chance.

I guess he just got an intern job in @MaximumEffort

— monigg101ar (@monica_winfield) April 18, 2022

Interview him for the next Xforce member

This is amazing! Gave me goosebumps @sofyank96 !

— Heather LaneMcCants (she/her) (@hlanemccants) April 18, 2022

Klik pautan di bawah untuk tonton bagaimana Sofyank dan Ryan Reynolds membuat pengambaran melalui ‘Zoom Meeting’ sahaja untuk menjayakan video kolaborasi mereka.

Tonton Sofyank Dan Ryan Reynold Buat Penggambaran Secara ‘Zoom Meeting’ Untuk Video Promosi Netflix

Tonton John Cena Berbahasa Melayu Dalam Video Terbaharu Sofyank

Tonton Video Kolaborasi ‘Awesome’ Antara Sofyank96 Dan Will Smith


25 Petua Berkesan Untuk Anak Pandai Berbahasa Inggeris

Tadi, saya selongkar yahoogroup yang saya sertai. Nampaknya yahoogroup macam dah mati je, dah tak ada orang yang minat untuk posting lagi.

Sedang selongkar, saya jumpa satu artikel ini dari seorang guru tuisyen yang menggunakan id yahoo cikgu_tuition dalam yahoogroup tersebut. Artikel tersebut bertajuk 25 petua untuk anak pandai berbahasa Inggeris.

Sebahagian daripada tips untuk anak pandai berbahasa Inggeris ini memang ada dipraktikkan untuk anak saya yang sulong, dan alhamdulillah saya dah nampak hasilnya.

Sekarang, saya dan isteri sedang gunakan teknik dan tips yang sama untuk 2 orang lagi anak kami.

Setakat ini, anak ketiga iaitu Maira yang masih lagi tadika sudah faham sedikit-sedikit bahasa Inggeris, malah dah boleh menyanyi beberapa lagu popular kegemaran kanak-kanak yang dipelajarinya menerusi YouTube.

Sama juga dengan anak saya nombor dua iaitu Anga, cuma agak keras hati sikit bila saya nak suruh dia belajar Kalau isteri saya tu. Ikut je kata, anak Mamalah katakan. Hahaha.

Jadi, saya sukacita nak kongsikan kepada yang lain mengenai petua yang telah diberikan oleh cikgu_tuition ini. Paling tidak, mereka faham perkataan dan ayat dalam bahasa Inggeris ni.

Ia untuk masa depan mereka. Oh ya, tips ini bukan sahaja untuk anak pandai berbahasa Inggeris, boleh juga digunapakai untuk bahasa lain.

Maka, saya kongsikan kepada anda semua, terutama untuk ibu bapa muda untuk praktikkan. in Sha Allah, dalam 3-4 tahun akan nampak hasil yang baik dan positif. Cubalah ye.

1. Anda dah boleh ajar anak anda mahir dalam bahasa Inggeris dari mereka dalam kandungan lagi. Berbual dengan mereka dalam bahasa Inggeris. Nyanyikan lagu-lagu dalam bahasa Inggeris.

Mainkan lagu-lagu dalam bahasa Inggeris untuk mereka dengar. Kalau nak lagu-lagu nasyid rasanya dah banyak yang ada dalam bahasa Inggeris seperti lagu-lagu nasyid Yusuf Islam. – memang dah banyak lagu nasyid english version

2. Bila anak dah lahir teruskan berbual dengan anak anda tu dalam bahasa Inggeris. Kalau boleh gunakan teknik One Parent One Language. Maknanya sorang kenalah cakap Bahasa Inggeris dan sorang cakap melayu sepenuhnya. Jadi anak nanti mahir dalam kedua2 bahasa, InsyaAllah. – hmm dua-dua parent tak cekap; susah mcam ni.

3. Gunakan sumber pengajaran seperti kad imbas, poster, vcd, cd dan lain2 untuk mewujudkan persekitaran yang sesuai untuk mereka belajar. – cara mudah dan memang berkesan!

4. Jangan jadikan kelemahan anda dalam bahasa Inggeris sebagai alasan untuk tidak mendedahkan mereka kepada bahasa Inggeris pada peringkat awal lagi. Berkorban sedikit.

Belajar balik bahasa Inggeris tu untuk anak-anak anda. Tak perlu mahir untuk mengajar mereka sebab anda sentiasa boleh rujuk kepada buku-buku dan lain-lain sumber untuk menagajar, contohnya YouTube.

5. Kad imbas amat berkesan untuk memperkenalkan perkataan baru bahasa Inggeris tanpa perlu anda menggunakan bahasa ibunda anda. Ini kerana kad imbas menggunakan gambar/imej. Gunakan permainan-permainan kad imbas yang menarik untuk menagajar mereka. – kad imbas sekarang murah, buat sendiri pun boleh.

6. Jangan merasa malu dan segan untuk mengajar anak-anak anda dikhalayak ramai. Pedulikan pandangan sinis orang lain. Yang penting anak anda akan mahir dalam bahasa Inggeris dan bila masuk sekolah nanti tak ada masalah dengan mata pelajaran bahasa Inggeris, Sains dan matematik.

Bantai je. Kadang-kadang orang sekeliling kita pun bukan reti sangat!

7. Ingat yang bila seseorang kanak-kanak mahir dalam bahasa, IQ mereka juga akan meningkat.

8. Kalau ada yang anda tak faham, jangan segan bertanya dengan orang lain.

9. Belikan buku-buku cerita yang menarik yang banyak gambar-gambar untuk anak-anak anda. Kalau dia orang minat kartun, tak salah anda belikan komik dalam bahasa Inggeris. Sekarang ni komik Doraemon pun ada dalam dwibahasa.

10. Rajin-rajinlah bacakan buku cerita kepada anak anda. Pupukkan sikap suka membaca bahan2 dalam bahasa Inggeris kepada mereka. – Saya selalu buat guna National Geographic.

11. Dapatkan sokongan suami/isteri untuk mengajar anak-anak anda. Kenalah ada team effort. Jangan buat sorang-sorang. Tak salah juga kalau minta bantuan ibubapa atau mertua anda untuk sama-sama membantu. Kadang-kadang mereka ini lagi fasih dari kita.

12. Kalau mampu hantar le ke tadika yang ada ajar bahasa Inggeris. Kalau tak ada budget jangan lah risau. Anda sendiri boleh mengajar mereka dengan berkesan.

13. Kenali diri anak anda dan ketahui apa yang mereka minati. Kalau dia minat Sesame Street belilah vcd2 Sesame Street.

14. Gunakanlah sumber percuma atau sumber-sumber yang telah anda bayar. Pilih rancangan2 di tv dan Astro yang sesuai untuk anak-anak anda seperti rancangan Sesame Street, Noddy, Bob The Builder ke dan lain.

15. Jangan paksa atau beri tekanan terutamanya kepada kanak-kanak yang masih kecil. Ingat yang mereka ini moody, cepat lupa, mudah bosan dan lebih suka bermain dari belajar. So anda kenalah cari teknik2 pengajaran yang tidak membosan kan. Kalau nak ajar tak payah lama2 dan cari masa yang sesuai bila dia org boleh beri lebih tumpuan.

16. Beli poster yang sesuai dan tampalkan di dalam rumah anda. Pastu tearngkanlah kepada mereka dan lepastu anda kenalah rajin ulangkan apa yang anda terangkan kepada mereka sebab mereka ni mudah lupa.

17. Kalau betul caranya kanak-kanak boleh mengusai lima bahasa serentak!

18. Jangan risau, anak anda tak akan pening kalau anda dedahkan kepada dua bahasa dari kecil. Mula-mula je dia pening tapi dia akan cepat sedar yang mereka menggunakan dua bahasa.

19. Konsisten dalam pengajaran anda tu. Jangan kejap cakap bm dan kejap cakap bahasa Inggeris atau campur dalam ayat anda. – Jadi rojaklah nanti agaknya .. tu ada slanga tu

20. Jangan guna bahasa bayi. Sebut betul-betul dan gunakan ayat yang betul grammar dia. – Ini mesti, banyak dah dok cakap kena cakap terus dan betul

21. Kalau anak anda sebut tak betul ,betulkan sebutan mereka dengan anda ulang semula apa yang mereka sebut tu.

22. Belajar balik bahasa Inggeris anda. Walaupun anda rasa yang bahasa Inggeris anda dah ok tak salah kalau anda belajar balik sebab kadang-kala kita ni tak sempurna. Atau kadang-kadang benda yang kita ingat betul sebenarnya salah atau kurang tepat.

23. Selain dari mengguna kad imbas anda juga boleh gunakan kad perkataan. Ni tak ada imej atau gambar. Senang je nak buat. Beli je kad2 untuk buat nota yang bersaiz poket. Kad ni sesuai jugak untuk anda mempelajari perkataan baru dengan menggunakan Thesaurus dan Dictionary.

24. Kalau boleh jangan gunakan kamus Bahasa Inggeris-BM. Cuba gunakan kamus bahasa Inggeris-bahasa Inggeris ataupun gunakan kamus English-English-Malay macam yang saya gunakan. – Memang patut ada kamus sorang satu bawa kemana-mana

25. Kalau anda sendiri tak berapa ingat perkataan-perkataan bahasa Inggeris , apa kata anda gunakan label dan tampalkan pada tempat-tempat yang sesuai seperti letak label fridge di peti ais, kitchen di dapur dan sebagainya. So dengan cara ini anda pun ingat apa yang perlu disebut dan anak anda pun boleh ingat apa yang perlu disebut. Ini basic parental pun banyak ajar cara dan kaedah macam ini.

In Sha Allah, 25 petua yang diberikan di atas akan menjadi sangat berkesan kalau anda sebagai ibu bapa bersungguh-sungguh melakukannya. Saya dan isteri memang mempraktikkannya, dan alhamdulillah, kami berdua gembira dengan hasil yang telah diusahakan.

Harus diingatkan bahawa setiap anak itu berbeza karektor, jadi mungkin ada beberapa tips di atas perlu diubahsuai untuk sesuai dengan karenah mereka. Jadi, hasilnya mungkin tak akan sama antara setiap anak.

Begitu juga dengan anak-anak saya. Yang sulong mungkin bijaknya lebih sebab dapat tumpuan lebih berbanding dengan adik-adik yang lain, sama juga dengan yang bongsu.

Oh ya, sebagai salah satu tips tambahan daripada saya ialah, mohon anda sebagai ibu bapa agar sentiasa bersabar dengan karenah anak-anak. Ia bukan sesuatu yang mudah, untuk ajar anak tentang sesuatu yang di luar kebiasaan.

Untuk biasakan mereka, anda juga perlu turut sama memberikan galakan yang sepatutnya. Didik anak tentang ilmu terutama bahasa Inggeris bukan hanya tanggungjawab seorang guru. Bantu guru, bantu sekolah, dan bantu anak-anak untuk berjaya. Mereka berjaya, anda gembira.


Diberi ‘Nafas Baru’, Melaka Heritage Studios Sudah Dibuka Kepada Pengunjung

Malaysia Heritage Studios di Taman Mini Malaysia di Ayer Keroh Melaka yang membabitkan nilai pelaburan kira-kira RM20 juta telah dibuka secara berperingkat kepada pengunjung.

Sebanyak 13 rumah mewakili negeri di Malaysia di Taman Mini Malaysia itu dinaik taraf mengikut tema atau elemen kebudayaan serta warisan bagi negeri terlibat menggunakan pelbagai teknologi dan pendekatan baharu untuk menarik pengunjung.

Melaka new attraction is open now. MALAYSIA HERITAGE STUDIOS, the edutainment theme park of Malaysian culture, heritage, tradition and legends is now open to public from 18th December 2022. Located at Ayer Keroh Melaka, MHS is the upgrade version of the famous Mini Malaysia & ASEAN Cultural Park Check out @Malaysia Heritage Studios for infos, online tickets and promos. #melaka #relaksatmelaka #malaysia #themepark #culturalheritage

♬ original sound – Tourism Melaka – Tourism Melaka

Malaysia Heritage Studios ini diberi nafas baru dimana membolehkan pengunjung menghayati atau merasai perasaan berada di sekitar sesuatu kawasan dengan lebih seronok kerana berbentuk ‘immersive’ dan interaktif.

Selain itu, pengunjung juga dapat lihat karakter atau makhluk lagenda Malaysia seperti Sang Kelembai, mawas, Gajah Mina, semberani, naga Tasik Chini yang menggunakan teknologi animatronik bagi menggerakkan setiap monumen gergasi tersebut di tengah-tengah kawasan berkenaan.

I came to this place for take pictures at the Malaysia Heritage Studios globe.This place formerly know as Mini Malaysia & Asean Cultural Park Ayer Keroh. It really looks interesting and excited when you see this new place to visit. For now this place is not fully open. There are still some maintenance work on goin. This place operates from 9am to 6pm everyday. Tag this video with your friends and family #aktamillzz #malacca #travelmelaka #orangmelaka #minimalaysia #malaysiaheritagebuilding #malaysiaheritagestudios

Tarikan “diperbaharui” di Melaka. Baru buka 4 hari lepas dan belum 100% siap. Tak sempat tengok show tadi. Tapi good effort. Masih banyak boleh improve, jom support orang Melaka. #ayerkeroh #melakaattraction #malaysiaheritagestudios #homestaymelaka #minimalaysia #fypmalaysia

Lebih menarik, para pengunjung juga dapat melihat secara dekat karakter hidup’ yang membawa perwatakan Cik Siti Wan Kembang, Puteri Gunung Ledang, Mat Kilau, Hang Tuah, Hang Jebat dan Rentap.

Harga tiket masuk ke Melaka Heritage Studios dalam tempoh prapelancaran adalah RM28 untuk dewasa dan RM25 untuk kanak-kanak. Manakala harga asal bagi dewasa adalah RM45, warga emas dan kanak-kanak berharga RM35 dan orang kurang upaya pula berharga RM30.

Untuk pengetahuan anda, prapelancaran pembukaan Malaysia Heritage Studios yang telah bermula semalam hingga 31 Disember depan, hanya dua rumah dibuka kepada pengunjung untuk bergambar di dalam premis berkenaan iaitu Rumah Kedah dan Rumah Sabah.


Diberikan Toyota Camry Untuk Ke Universiti, Pelajar Ini Luah Kekecewaan Dilabel Terlalu Manja

Setiap ibu bapa pastinya mahukan yang terbaik buat anak-anaknya baik dari segi kelengkapan harian, pendidikan mahupun tempat tinggal. Dalam pada itu, sudah menjadi kebiasaan kini dimana para pelajar diajar untuk berdikari lebih-lebih lagi apabila memasuki alam universiti.

Namun lain ceritanya dengan luahan pelajar menerusi Facebook UTAR Confessions dimana ayahnya telah membeli dan menyediakan anaknya sebuah kereta Toyota Camry dan rumah jenis kondominium berdekatan universiti bagi memudahkan anaknya ulang-alik.

Di sebalik kemewahan yang berjaya dimiliki, beliau nampaknya kurang senang serta meluahkan kekecewaan selepas sering dimomok rakan-rakan sebagai terlalu bergantung kepada ibu bapa. Menurut pelajar ini, adalah sangat tidak munasabah untuk beliau mencari duit sendiri sedangkan beliau masih lagi belajar di universiti.

Walau bagaimanapun, beliau yakin apa yang diberikan ibu bapanya adalah untuk menjamin beliau mendapatkan kehidupan yang terbaik. Beliau juga berjanji untuk memberikan kehidupan yang terbaik buat anak-anaknya serta bakal membalas jasa ibu bapanya apabila bekerja kelak.

Berdasarkan luahan yang dikongsi pelajar ini, orang ramai nyata memberi sokongan terhadap beliau yang bertuah kerana memiliki ibu bapa yang mampu memberi kemewahan serta menyarankan agar beliau mengendahkan segala kecaman yang diterima.

Sebelum ini, tular isu mengenai pelajar yang mengadu elaun bulanan sebanyak RM2,000 adalah tidak cukup sekaligus membuatkan para netizen berang.

Netizen Berang, Pelajar Universiti Di Subang Jaya Mengadu Elaun Bulanan RM2,000 Tidak Cukup

Akibat Langgan Pelajar Kolej ‘Kegemaran’ Kim Jong Un, Empat Pegawai Atasan Dihukum Mati

Dua Pelajar Berusia 14 Tahun Dedah Ada Asteroid Yang Sedang Dekati Bumi


Dibesarkan Ibu Dan Bapa OKU, Perkongsian Gadis Ini Buat Netizen Hiba

Walaupun kedua ibu dan bapanya merupakan insan istimewa namun itu bukanlah alasan untuk tidak berbangga dengan mereka seperti yang dikongsikan gadis ini di laman Twitter.

Melalui perkongsian yang dibuat pengguna Jannah (@jnhmdnr) baru-baru ini beliau berkongsi bagaimana mereka sekeluarga dibesarkan oleh ibu dan bapanya yang difahamkan mempunyai masalah kesukaran untuk berkomunikasi.

Walaupun sedikit berdebar untuk mengakui kelainan upaya kedua ibu-bapanya namun beliau menegaskan anak-anak sepatutnya menghargai kedua-dua ibu bapa mereka tanpa mengira apa jua keadaan mereka.

Menurut Jannah, bapanya mempunyai kesukaran untuk bercakap memandangkan pendengaran beliau yang kurang jelas sekaligus menyukarkan mereka untuk berhubung antara satu sama lain.

Malah, bapanya juga ceritanya tidak begitu mahir dalam menggunakan bahasa isyarat dek kerana kekangan kewangan yang dihadapi untuk mempelajari kemahiran tersebut di usia muda.

Communicate dgn ayah pakai tangan je, macam tanya, dah makan? Tunjuk tangan macam tengah suap makanan, nanti ayah tahu, tapi ayah tak expert sbb tak pergi belajar bahasa isyarat. Org dulu dulu susah. Jadi ayah tak pergi belajar pun.

Walaupun begitu, beliau menjelaskan mereka masih boleh berkomunikasi dengan bapanya melalui emaknya yang akan menjadi perantara antara mereka.

Walaupun mempunyai masalah pendengaran sama seperti bapanya namun ibunya masih boleh bercakap walaupun tidak seperti kebiasaan.

Kalau nak panggil mak macam biasa tak boleh, kena pergi dkt dia then sentuh bahu dia. Pastu cakap la apa nak cakap

Walapun terpaksa melalui cabaran yang mungkin tidak dilalui seperti keluarga yang lain namun perkara beliau menjelaskan setiap orang perlu berbangga dengan ibu bapa mereka tanpa mengira siapa mereka.

Malah, kisahnya dibesarkan ibu bapa kelainan upaya juga jelasnya pernah mengubah pandangan cikgu beliau yang turut mempunyai bapa kelainan upaya sebelum ini.

Lepas tu dia dengar my story, dia cakap tak patut dia rasa macam tu dulu sebab sepatutnya kita kena bangga. Dia cakap, awak punya story lagi dahsyat dari saya

Perkongsian beliau mengenai kisahnya dibesarkan ibu-bapa kelainan upaya yang dimuat naik sejak dua hari lalu di Twitter itu sehingga kini sudah pun mencatatkan lebih 15,000 retweet dan hampir 40,000 likes.

Rata-rata netizen yang meninggalkan komen di hantaran tersebut turut terinspirasi dengan kisahnya dan turut memuji kecekalannya.

“Alhamdulillah, saya bangga dengan anda, siapa pun ibu bapa kita hargailah mereka kerana mereka adalah syurga buat kita.

“Tiada apa yang dapat menggantikan mereka,” tulis netizen.

“Anak yang hebat dengan mak ayah yang hebat, semoga bahagia dan berjaya dalam segala apa bersama keluarga ya,” tambah mereka.

Baca mengenai kisah angkasawan negara kita yang baru sahaja mengumumkan mereka bakal menimang cahaya mata kembar buat kali kedua di pautan di bawah.

Bakal Terima Kembar Kali Kedua, Netizen Ucap Tahniah Buat Angkasawan Negara

Bermula Dengan Modal RM100, Penjual ‘Bundle’ Berjaya Beli Rumah Buat Keluarga Di Usia 20 Tahun

Video Ziarah Polis Ini Buat Netizen Terharu, Catat Satu Juta Tontonan Di Facebook


Dibiar Kepanasan Tanpa Penghawa Dingin Selama Sejam, Penumpang Luah Kekecewaan Terhadap Servis MAS

Selain menggunakan perkhidmatan pengangkutan darat, ramai orang lebih memilih menggunakan pengangkutan udara seperti kapal terbang untuk ke destinasi pilihan.

Terbaharu, penumpang penerbangan Malaysia Airlines dari Kuala Lumpur ke Sabah telah meluahkan kekecewaan mereka apabila dibiarkan kepanasan dalam kapal terbang disebabkan penghawa dingin rosak.

Menerusi video yang dikongsi kembali oleh pengguna Twitter @anthraxxx781, dapat dilihat para penumpang kepanasan dibiarkan dalam kapal terbang selama sejam dan anak-anak kecil juga menangis kerana tidak tahan.

Difahamkan, selain daripada dibiarkan kepanasan, penerbangan juga telah delayed selama 2 jam. Perkongsian tersebut meraih perhatian orang ramai dan rata-rata netizen menzahirkan rasa kasihan kepada penumpang kerana dibiarkan berpanas dalam kapal terbang selama satu jam.

wehh kalau kereta boleh tahan lagi, bukak tingkap kena angin ke apaa… ni flight nak bukak tingkap nak ambik angin tengok2 kerajaan ayah pin lambai😫 https://t.co/j8501xauq3

Time aircond function pun rasa tak rasa aircond dia, ini kan pula betul betul takda aircond. Berkicap mat. https://t.co/cxE2pzZoUJ

— 𝖆𝖍𝖒𝖆𝖉 𝕿𝖔𝖇𝖊𝖖 (@Syazwan_Raphiz) May 8, 2022

Airasia buat hal, MAS pun ikut sekali – so what options do customers have left lol https://t.co/0YlTYdcKf5

— ˗ˏˋ 刀ㄨ几 ˊˎ˗ (@dxn_cyrllvs) May 9, 2022

Ni flight 3 member aku semalam. Bila ditanya kenapa aircond takda, dia cakap ada problem. Pastu announcement engine problem. Pastu dia steward bagitau dia cuba guna engine no 2. Member aku tanya, “Eh mat kalau engine mati kat atas macam mana?” Dia jawab “kita tawakkal je” @MAS https://t.co/IvXnO8b7pS

Bukan itu sahaja, para netizen juga berasa kecewa dengan layanan perkhidmatan yang diberikan oleh syarikat penerbangan itu. Malah, rata-rata netizen juga tidak sangka hal seperti ini boleh terjadi.

Para netizen turut mengatakan ketika ini syarikat penerbangan telah menerima banyak permintaan dan masalah seperti ini tidak seharusnya terjadi. Walau bagaimanapun, belum ada sebarang kenyataan dikeluarkan oleh Malaysia Airlines berhubung kejadian tersebut.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

‘Macam High School Musical Versi Malaysia’ – Video Muzik Raya Sekolah Ini Raih Perhatian Netizen

‘Ini Bukan Kondominium!’ – Netizen Kecewa Mentaliti Pentingkan Diri Segelintir Penduduk PPR Cop Parkir


Dibida Pada Harga RM2.2 Juta, Ini Toyota Supra Termahal Di Dunia

Pada sesiapa yang mengikuti perjalanan filem aksi kereta lumba box office dunia, sudah pasti anda pernah melihat kereta Toyota Supra ini di dalam dua filem pertama dalam sekuel Fast and Furious.

Baru-baru ini Toyota Supra MK4 berwarna ‘Candy Orange’ yang pernah digunakan oleh mendiang Paul Walker telah terjual pada harga USD550,000 (RM2.2 juta) dalam satu acara lelongan yang dianjurkan oleh Barrett Jackson.

A post shared by VOCKET Car Club (@vocketcarclub)

Menurut penganjur acara lelongan tersebut, kereta ini telah digunakan beberapa kali untuk penggambaran filem The Fast and the Furious pada tahun 2001 dan 2 Fast 2 Furious pada dua tahun kemudian.

Toyota Supra ini telah dibina oleh Eddie Paul di The Shark Shop di El Segundo, California. Ia menggunakan enjin 3.0-liter twin-turbo 2JZ-GTE, rekaan grafik ‘Nuclear Gladiator’ oleh Troy Lee Designs, body kit Bomex, APR racing wing, tayar 19-inci Racing Hart M5, dan stereng jenama Momo.

Bagi melancarkan proses pengambaran dua filem pertama sekuel ini, kereta sport yang pernah dipandu oleh Paul Walker telah ditambah shifter knob transmisi automatik 4-kelajuan.

A post shared by Barrett-Jackson (@barrett_jackson)

Kereta yang terjual pada harga USD550,000 (RM2.2 juta) telah dinobatkan sebagai Toyota Supra yang termahal di dunia dan model kereta ini telah dijual dengan dokumentasi pengesahan rasmi ketulenannya.

Anda boleh tonton detik-detik bersejarah ini melalui video yang kami kongsikan di atas. Siapa sangka sebuah kereta JDM boleh terjual mencecah jutaan ringgit.

Sementara itu seorang pemilik Nissan Skyline R34 di Malaysia mahu menjual keretanya yang seakan model milik Paul Walker pada harga RM750,000.

Persis Model Paul Walker, Pemilik Skyline R34 Ini Mahu Menjualnya Pada Harga RM750,000

Nissan Skyline R34 GT-R, Legenda JDM Yang Semakin ‘Mahal’ Walaupun Cecah Usia 20 Tahun


Dibina Dengan Duit Rasuah, Kerajaan India Runtuhkan Kondominium Mewah Bernilai RM370 Juta

Beribu rakyat India berkumpul di Sektor 93A bandar Noida, kira-kira 50 kilometer dari ibu negara New Delhi, manakala berjuta orang terpaku pada skrin TV menonton dua bangunan mewah – yang digelar “Menara Berkembar” – diruntuhkan oleh pihak berkuasa. Runtuhnya banggunan mewah ini adalah tanda kemenangan buat aktivis yang menentang pembinaan banggunan yang didakwa dibina dengan duit rasuah serta melanggar undang-undang tempatan.

Memetik laporan Bloomberg, pembinaan haram menara setinggi hampir 100 meter ini ditentang sejak sembilan tahun lalu apabila empat lelaki warga emas membawa pemaju hartanah Supertech Limited ke makhamah. Pembinaan bangunan ini didakwa haram kerana menggunakan pintu belakang dengan pegawai kerajaan dituduh memberi kebenaran untuk membina menara yang berisiko mengorbankan nyawa penduduk setempat dan mengambil ruang awam.

Bagi Uday Tewatiya, lelaki warga emas berusia 80 tahun yang bertanggungjawab membawa kes ini ke mahkamah, runtuhnya seni bina mewah ini adalah kemenangan bagi golongan pertengahan yang sering dinafikan keadilan buat mereka, “Pemaju kini akan berfikir 100 kali sebelum cuba menipu orang biasa,” Katanya seperti yang dilaporkan oleh VICE.

#WATCH | 3,700kgs of explosives bring down Noida Supertech twin towers after years long legal battle over violation of construction laws pic.twitter.com/pPNKB7WVD4

Pemimpin politik India turut memuji kemusnahan “banggunan rasuah,” kata Amit Malviya, seorang Ahli politik India yang berkhidmat sebagai penganjur kebangsaan sel IT parti pemerintah Bharatiya Janata Party.

Difahamkan bahawa 3,700 kg bahan letupan digunakan untuk meruntuhkan menara mewah yang bernilai USD$ 87.5 juta atau sekitar RM370 juta. Pihak berkuasa turut memindahkan beribu-ribu penduduk dari kawasan sekitar. Pada pukul 2:30 petang Ahad, satu letupan kuat telah meruntuhkan perumahan mewah sekali gus menamatkan pertempuran undang-undang selama sembilan tahun selepas Mahkamah Agung memutuskan bahawa menara itu adalah haram.

Untuk rekod, pada tahun 2004, pihak berkuasa Noida telah memperuntukkan tanah itu kepada Supertech Ltd. untuk membina 14 bangunan 10 tingkat. Sebaliknya, syarikat itu membina dua menara – secara haram – dengan 40 tingkat setiap satu. Reka bentuk baharu ini juga telah mengambil tanah yang dikhaskan untuk taman dan melanggar peraturan bangunan. Plaintif menyaman Supertech pada 2012, dan rayuan syarikat itu telah dibatalkan tahun lepas oleh Mahkamah Agung, yang turut mengarahkan Supertech memulangkan wang pembeli rumah dengan faedah.

Sejak itu, lebih 50 pegawai pihak berkuasa pembangunan bandar telah disiasat kerana membenarkan pembinaan haram itu. Semasa penyiasatan, beberapa pegawai secara misteri bersara, manakala beberapa digantung.

Lihat bagaimana filem hindustan jadikan Malaysia sebagai rujukan aktiviti rasuah. Rujuk pautan di bawah untuk membaca.

Lihat Bagaimana Filem Hindustan Jadikan Malaysia Sebagai Rujukan Aktiviti Rasuah

Tokoh Syiah India Cetus Kontroversi, Minta 26 Ayat Al-Quran Dibuang Kerana Ajar Keganasan

Rasuah RM2.3 Bilion, CEO GLC Antara 8 Individu Yang Ditahan SPRM


Dibina Guna Pokok Berusia 300 Tahun, Lihat Reka Bentuk Surau Di Terengganu Yang Klasik Dan Unik

Cantik dan unik, itulah yang dapat digambarkan melihat senibina surau Langgar Rindu. Surau terletak di Kampung Rhu Tapai, Terengganu ini boleh dikunjungi para pelawat tanpa mengira masa.

Untuk pengetahuan anda, struktur surau ini tampil unik kerana menggunakan kayu pokok tembusu terbuang serta kayu cengal berusia lebih 300 tahun. Abdul Karim Embong, pemilik rumah ibadah itu telah membinanya dengan keringat tulang empat keratnya dan ilham rekaan surau tercetus secara spontan tanpa pelan lakaran.

Dapat dilihat struktur binaannya menggunakan kayu membawa ‘vibes’ klasik kepada pengunjung. Walaupun surau ini masih belum siap sepenuhnya disebabkan kekurangan dana tetapi sudah ramai yang mengunjunginya ketika bermusafir.

Tulisan jawi di surau ini turut diukir dan ditulis sendiri oleh Abdul Karim Embong tanpa menggunakan sebarang lakaran. Kreatif sungguh!

Tahukah anda bahawa nama surau ini lain dari kebiasaan kerana menggunakan perkataan yang terkenal dalam kalangan masyarakat Melayu dagang dalam kalangan etnik Bawean.

Abdul Karim memilih menamakan surau ini sebagai langgar yang bermaksud surau dan rindu sebagai simbolik kerinduan beribadah kepada Allah SWT seperti yang diajar Nabi Muhammad SAW.

Adakah anda pernah singgah ke Langgar Rindu ini? Buat anda yang belum berkunjung ke sini, mungkin selepas penularan wabak COVID-19 boleh singgah sebentar beribadah di sini.

Sementara itu, kami kongsikan artikel berkaitan reka bentuk masjid Kampung Baru di Bentong pada pautan di bawah.

Lihat Reka Bentuk Masjid Kampung Baru Di Bentong Yang Moden Dan Minimalis

Lihat Masjid RM100 Juta Sri Sendayan Seremban Yang Diambil Dengan iPhone 11 Pro

Persis Masjidil Haram, Masjid Razaleigh Bakal Jadi Tarikan Terbaru Negeri Kelantan


Dibuang Dari Syarikat, Usahawan Ini Kecewa Dikhianati Suami Sendiri

Pasti ramai mengenali pasangan usahawan Nur Amirah dan El Azman yang merupakan founder kepada jenama pakaian Elrah Exclusive. Kemelut perhubungan antara pasangan ini pernah jadi tumpuan sebelum ini dan disangka sudah jernih apabila dilihat sudah berdamai semula.

Akan tetapi, Nur Amirah telah mendedahkan bahawa dirinya telah dikhianati suaminya menerusi sesi ‘live’ di Instagram miliknya. Menurutnya, beliau telah dibuang daripada syarikat oleh suaminya sendiri selepas meminta untuk berpisah walaupun sebelum ini dirinya masih bergelar pengarah syarikat.

Kita doakan kak migha kuat😭#viral #VansCheckerboardDay #kaya #mewah #cerai #fypシ #fypp

Akan tetapi, beliau menafikan dirinya gilakan harta kerana apa yang dilakukannya hanya untuk mendapatkan hak diri dan anak-anak. Tambahnya, Nur Amirah juga membangunkan syarikat itu ketika suaminya masih belum mempunyai apa-apa.

Malah, Nur Amirah juga mendedahkan bahawa pernah mengalami tekanan perasaan di awal perkahwinan mereka dan pernah meminta untuk diceraikan kerana tidak merasa bahagia. Bukan itu sahaja, beliau turut terpaksa pergi memeriksa kandungan sendirian sepanjang kehamilan kerana suami memberi alasan sibuk dengan kerja.

Nur Amirah juga kelihatan begitu sebak dan tertekan sehingga merayu agar suaminya segera melepaskan dirinya kerana sudah tidak tahan lagi hidup dalam perkahwinan yang tidak bahagia. Video sesi ‘live’ tersebut telah banyak dikongsi kembali oleh netizen.

Hal tersebut menjadi perbualan ramai dan rata-rata netizen berasa terkejut dengan pendedahan yang dibuat usahawan tersebut. Malah, para netizen berharap hal itu dapat diselesaikan segera dan memberikan sokongan kepada Nur Amirah.

Tahukah anda statistik mengatakan rakyat Malaysia sedikit yang berkahwin tetapi ramai bercerai? Klik pautan di bawah untuk ketahui lanjut.

Statistik Menunjukkan Rakyat Malaysia Sedikit Yang Berkahwin, Ramai Pula Yang Bercerai

Buat Pinjaman Peribadi Atas Permintaan Bekas Suami, Wanita Ini Dibebani Hutang Sebanyak RM200,000

Sanggup Ikat Perut, Lelaki Ini Kongsi Kisah Kumpul Duit Demi Majlis Perkahwinan


Dibuang Kerja Tanpa Sebab Munasabah, Ini Apa Anda Boleh Buat Mengikut Undang-Undang

Seorang rakan bertanyakan saya mengenai hak beliau yang telah dibuang kerja oleh majikan, yang menurut beliau, tanpa sebab yang munasabah.

Akta Perhubungan Perusahaan 1967 (Akta 177) digubal untuk melindungi para pekerja daripada pemberhentian perkhidmatan yang dilakukan oleh majikan tanpa sebab dan alasan yang munasabah.

Seksyen 20 (Akta 177) memperuntukkan hak kepada seseorang pekerja memfailkan representasi untuk dipulihkan semula ke jawatan asalnya. Representasi bahasa mudah adalah ‘rayuan’.

Berdasarkan peruntukan di atas, secara ringkasnya proses representasi di bawah seksyen 20 Akta 177 adalah seperti berikut:

1. Seorang pekerja yang dipecat hendaklah membuat representasi secara bertulis kepada Ketua Pengarah Jabatan Perhubungan Perusahaan (JPP) untuk dipulih semula ke jawatan asalnya (claim for reinstatement) dalam tempoh 60 HARI dari tarikh pemecatannya dan bukan merujuk terus ke Mahkamah Perusahaan.

2. Setelah Pegawai Bertugas di JPP puas hati terdapat kes, maka pekerja akan diminta mengisi borang dan mengemukakan kepada JPP.

3. JPP akan memberikan tarikh “runding damai”.

4. JPP akan menghubungi majikan untuk menghadiri sesi runding damai di JPP.

5. Jika runding damai itu gagal mencapai suatu penyelesaian, tuntutannya akan dirujuk kepada Y.B. Menteri jika perlu merujuk kes tersebut ke Mahkamah Perusahaan untuk suatu keputusan.

6. Bagi kes pembuangan kerja, Yang Di Pertua atau Pengerusi Mahkamah akan mengendalikan kes secara berseorangan. Manakala bagi kes pertikaian perusahaan, Mahkamah akan bersidang dengan Presiden atau Pengerusi dan dua orang ahli panel iaitu wakil pekerja dan wakil majikan.

7. Perwakilan yang dibenarkan bagi Pihak Majikan semasa rundingan damai adalah sama ada pemilik syarikat, mana-mana pegawai yang diberi kuasa, pegawai atau pekerja kesatuan sekerja / majikan, atau pegawai mana-mana pertubuhan majikan yang didaftarkan di Malaysia, contohnya Persekutuan Majikan-Majikan Malaysia (Malaysian Employers Federation – MEF).

8. Perwakilan yang dibenarkan bagi Pihak Pekerja semasa rundingan damai adalah dirinya sendiri, pegawai atau pekerja kesatuan sekerja sekiranya beliau adalah seorang ahli kesatuan atau mana-mana pegawai pertubuhan pekerja yang didaftarkan di Malaysia umpamanya (Malaysian Trade Union Congress – MTUC); dan

9. Pekerja atau majikan tidak boleh diwakili oleh mana-mana peguam, penasihat, perunding atau mana-mana orang lain.

Berdasarkan proses yang dinyatakan tersebut, adalah jelas bahawa setiap kes pemecatan tidak difailkan secara terus ke Mahkamah Perusahaan.

Proses akan dimulakan dengan pemfailan representasi bertulis kepada Ketua Pengarah JPP dan kemudian JPP akan menjalankan proses runding damai.

Sekiranya runding damai tersebut gagal, tuntutan akan dirujuk kepada Menteri yang kemudiannya merujuk kes tersebut ke Mahkamah Perusahaan.

Seksyen 30(5) Akta Perhubungan Perusahaan 1967 memperuntukkan:

“The court shall act according to equity, good conscience and the substantial merits of the case without regard to technicalities and legal form”.

Merujuk kepada kes, Milan Auto Sdn. Bhd lawan Wong She Yen (1995) 4 CLJ 449.

Perkara perkata yang perlu dipertimbangkan oleh Mahkamah dalam kes ini ialah:

1. Sama ada dakwaan salahlaku terhadap pihak yang menuntut (bekas pekerja) telah dibuktikan oleh pihak syarikat; dan

2. Sama ada pembuktian salahlaku itu mewajarkan pihak syarikat memecat yang menuntut dengan sebab dan alasan yang adil.

Mahkamah boleh mengarahkan bagi pekerja yang dibuang untuk:


Dibuang Sekolah Kerana Nakal, Saya Bangkit Ubah Diri Dan Ambil SPM Kali Ke 2

Ramai yang mengangkat cerita orang cemerlang dalam pelajaran, tapi orang yang tidak cemerlang, disisihkan dan tidak mendapat tempat di mata masyarakat.

Sudah lah gagal, masyarakat pula memandang sepi dan tidak memberikan harapan kepada mereka. Seolah-olahnya jika kamu gagal dalam pelajaran, kamu gagal dalam hidup. Dipandang seperti sampah masyarakat. Sadisnya bagai kaca terhempas ke batu.

Stigma ini perlu diubah. Sepatutnya orang yang tidak bernasib baik dalam pelajaran, diberikan galakan dan harapan agar mampu bangkit semula daripada kegagalan.

Saya juga pernah kecundang dalam pelajaran di zaman persekolahan. Pernah beberapa kali pindah sekolah kerana membuat masalah di sekolah.

Muka inilah yang sering dipanggil ke bilik guru disiplin. Oleh kerana sering kali naik ke pentas perhimpunan, satu sekolah mengenali saya. Bukannya diberi anugerah, tapi didenda di hadapan pelajar.

Pernah saya cuba lari dari sekolah, melalui jalan hutan kelapa sawit untuk ke bandar. Hanya makan buah kelapa sawit dan minum air sungai untuk survive. Tetapi, akhirnya tertangkap juga dan dihantar pulang.

Setiap sekolah yang saya masuk semuanya tidak bertahan lama, kerana sering buat masalah. Mak ayah pun jadi malu dengan perangai anaknya ini. Akhirnya saya tidak bersekolah, bila duduk di kampung pula semakin menjadi-jadi perangai dan sukar dikawal. Rasa hidup semakin bebas, tak fikir dosa pahala.

“Budak ni selalu buat masalah kat sekolah dulu”

“Macam ni lah budak tak sekolah, menyusahkan mak bapak.”

Itulah bentuk cercaan dan kejian yang pernah saya terima dahulu. Terasa begitu kejamnya dunia. Ibarat ayam tak patuk, itik tak sudu. Sampai satu masa, kesedaran mula menyapa. Mula timbul sesalan dalam diri. Akal kembali berfikir dengan waras.

Waktu itu, saya beruzlah beberapa purnama. Menjauhkan diri dari dunia luar yang penuh dengan maksiat. Tercari-cari tujuan hidup, mengumpul semangat untuk kembali bangkit.

Syukur saya dikurniakan mak ayah yang sentiasa berada di sisi untuk menyokong saya di saat jatuh, dan memimpin tangan saya untuk keluar dari lembah kebinasaan.

Dari situ saya mula mengorak langkah, dan tidak lagi menoleh ke belakang. Memang tidak mudah, tapi inilah harga yang perlu dibayar untuk tebus semula kesilapan yang telah saya lakukan dahulu.

Saya mula mengikuti kelas-kelas agama. Hampir setiap malam saya akan keliling dari masjid ke masjid untuk mengikuti kuliah agama.

Tapi, saya rasa tak cukup dengan kuliah-kuliah agama di masjid, saya terfikir untuk sambung belajar. Tapi, saya dah lama tinggal pelajaran dan tak ada sijil untuk mengaji di universiti.

Saya daftarkan diri saya untuk menduduki SPM secara persendirian di sebuah sekolah. Kemudian, saya ambil tuisyen persendirian seminggu sekali dengan beberapa orang guru.

Saya juga tebalkan muka dan ketepikan ego duduk bersama pelajar-pelajar yang lebih muda jarak umur dari saya untuk saya ikuti tuisyen dan seminar SPM percuma yang disediakan oleh kerajaan negeri.

Di celah-celah kesibukan bekerja, saya curi juga masa untuk buka buku. Sampai tertidur-tidur atas buku, dek kepentan bekerja di waktu siang. Kakak saya lah yang tolong buatkan jadual dan banyak pantau saya belajar.

Tinggal masa 6 bulan sahaja baki waktu yang saya ada sebelum tiba tarikh peperiksaan. Ujian percubaan pun saya tak ambil. Saya pergi dengan berbekalkan doa dan redha mak sahaja, lalu saya bertawakal pada Allah.

Bila tiba waktu keputusan keluar, Alhamdulillah semua subjek saya lulus dan ada juga yang dapat A. Terus saya sujud syukur dengan keputusan yang diterima.

Sebelum saya sambung ke Jordan, saya merasakan bahasa Arab dan ilmu syariah saya masih lemah. Lalu saya mengikuti pengajian STAM selama setahun di sebuah kolej di Ipoh.

Pertama kali baca kitab arab, juling juga mata nak membacanya tanpa baris. Mujur, kawan-kawan banyak membantu. Adakalanya tertidur dalam kelas sebab tak faham, terutamanya ilmu mantiq. Subjek killer. haha.

Bila dapat keputusan STAM, Alhamdulillah Tuhan bagi lagi nikmatNya kepada saya lulus lagi satu ujian. Waktu itu, bingung juga nak memilih samada nak sambung ke Jordan atau Mesir.

Selepas berbincang dan istikharah, saya buat keputusan untuk ke Jordan walaupun kawan-kawan beritahu kos belajar di sana mahal. Tapi, sistem di Jordan lebih baik buat saya yang kurang berdisplin dan masih lemah bahasa arab.

Saya juga merancang untuk melengkapkan hafazan Al-Quran, bagi memenuhi hasrat arwah ayah yang ingin ada seorang daripada anaknya yang hafiz Al-Quran.

Kekadang terbawa-bawa juga perangai lama, tapi bila ikut usrah ni terkawal lah sikit. Ada kawan yang nasihat dan tegur.

Saya sering bagi semangat dan dorongan kepada kawan-kawan yang senasib dengan saya dahulu untuk tidak putus asa walaupun pernah gagal dalam pelajaran. Jangan pernah putus asa dari rahmat Allah.

Kejayaan merupakan suatu yang subjektif bagi setiap orang mengikut ukuran keupayaan dan kelebihan masing-masing, tetapi kejayaan yang hakiki apabila kita memanfaatkan kelebihan yang ada untuk manusia lain.

“Sebaik baik manusia adalah yang paling bermanfaat bagi orang lain.” Maksud hadis. Saya berpegang dengan prinsip ‘Better late than never’ dan juga ayat Al-Quran 3:159.


25 Selfie Paling Bahaya Pernah Diambil

Satu perkataan cukup untuk menggambarkan aksi 25 orang daredevil. Dalam usaha menangkap gambar, mereka sanggup menongkah sempadan demi shot yang menarik. 25 gambar ini termasuklah bergambar bersama-sama dengan singa, jerung, di atas pencakar langit, di kawah gunung berapi dan berhampiran kereta api yang bergerak.

1. Gambar Kirill Oreshkin atau dikenali juga sebagai Spiderman Rusia yang menangkap gambar di puncak menara Moscow State University.

2. Seorang ibu yang berselfie dengan anak kecilnya sambil memandu. (Tak sayang nyawa.)

3. Dean Carriere di puncak Gunung Everest.

4. Gambar seorang blogger bernama Justine digigit unta. Ini kelakar.

5. Seorang lelaki bergambar dengan pistol.

Baiklah, itu sebahagian daripadanya. Untuk melihat secara penuh, anda boleh tonton video di bawah:

LIKE dan FOLLOW Vocket di Facebook serta Instagram


Dibuli Di Hari Jadi, Pelajar Tahfiz Ini Alami Kecederaan Hati Dan Limpa

Kes buli dalam kalangan kanak-kanak yang masih bersekolah sama ada di sekolah beraliran biasa atau agama bukanlah sesuatu yang baru di negara kita.

Saban tahun kita pasti akan mendengar kisah pelajar-pelajar ini dibuli dan dianayai oleh rakan-rakan pelajar mereka sendiri.

Semalam, satu lagi kejadian yang tidak berperikemanusiaan ini berlaku apabila keluarga kepada seorang pelajar tahfiz di Tanjung Karang, Selangor mendakwa adiknya dibuli oleh pelajar senior.

Dalam satu perkongsian yang dibuat di Facebook itu, abang mangsa, Azrul Fikri memberitahu adiknya kini terlantar di hospital selepas dipukul oleh penuntut lain.

Menceritakan mengenai perkara itu, adiknya Afiq dikatakan telah dipukul oleh lima hingga tujuh pelajar senior sebelum diangkat dan dihempas ke lantai.

“Ketika badannya (Afiq) mulai lemah, mereka mengangkat Afiq dan hempas ke lantai,” kongsi Azrul.

Berpunca daripada kejadian itu juga, Azrul menjelaskan adiknya mengalami kecederaan yang teruk pada hati dan limpa.

“[…] telah mengakibatkan organ hati nya cedera serta organ limpa hancur.

“Ketika di zon merah, doktor memberitahu kemungkinan organ limpa akan dibuang dan akan menyebabkan sistem imunisasi badan tidak akan berfungsi,” jelasnya.

Tambah menyedihkan, kejadian itu menurut abangnya berlaku ketika hari jadi Afiq iaitu pada 11 Mac semalam.

Pihak keluarganya cuba mendapatkan rakaman CCTV daripada pihak pengurusan tahfiz namun hampa setelah dimaklumkan kamera litar pintas milik mereka tidak berfungsi.

Timbalan Ketua Polis Daerah Kuala Selangor, Deputi Superintendan Noor Janihan Nanyan mengesahkan kejadian itu ketika dihubungi Harian Metro.

Tahukah anda pelajar tahfiz bukan saja cemerlang dalam pendidikan agama tetapi juga cemerlang dalam pencapaian akademik? Baca perkongsian kami sebelum ini untuk mengetahui dengan lebih lanjut.

Pelajar Sekolah Tahfiz Dari Sarawak Juara Kejohanan Matematik Dunia

Benarkah Drama ‘Demi Tuhan Aku Bersaksi’ Burukkan Institusi Tahfiz?

Lelaki Ini Gunakan Rezeki Sebagai Penunggang Go-Jek Untuk Membangunkan Pusat Tahfiz


‘Dibuli’ Netizen Kerana Kostum Batman Punca Travis Scott Tutup Akaun Instagram?

Siapa yang tidak mengenali Travis Scott, seorang rapper yang cukup terkenal di seluruh dunia. Terbaharu, Travis Scott telah memuat naik gambar beliau menggayakan kostum Batman sempena Halloween.

Lantaran perkongsian gambar tersebut, ada segelintir netizen yang menjadikan gambar itu sebagai meme dan membahannya. Peminat mempersendakan perkongsiannya itu kerana kostum Batman yang digayakan berwarna coklat bukannya hitam seperti warna kostum original.

#travisscott's batman costume as his album covers 💀💀Which one is the best? pic.twitter.com/f8WiJeQNUh

— No Jumper (@nojumper) November 2, 2020

This how @travisscott hopped in his whip on Halloween 😖😂 pic.twitter.com/L9O5OrvDlR

They saying Travis Scott dressed up as cockroach 😭😭😭😭😭 pic.twitter.com/f5jGwQZG67

— 𝖕𝖗𝖎𝖉𝖊 🎱 (@CertiPride) November 1, 2020

Disebabkan menerima pelbagai komen yang tidak putus-putus dan didakwa tidak tahan ‘dibuli’, Travis Scott dikhabarkan bertindak memadam akaun Instagram miliknya.

The roast was too real for Travis Scott 😂😂 pic.twitter.com/m4uhqXe37G

— YERRboi Shredda (@ShreddaSosa) November 2, 2020

Travis Scott deleted his Insta account cause ppl were roasting him for his Batman costume 😭 pic.twitter.com/v1SD3sAwPL

Walau bagaimanapun, menurut jurucakap Travis Scott, beliau padam akaun Instagram sementara waktu untuk berehat sebentar daripada media sosial. Ini kerana beliau mahu menumpukan perhatian kepada keluarganya.

Keputusan memadam akaun Instagram tersebut dikatakan bukan disebabkan dibahan oleh peminat. Tambahnya, Travis Scott berharap peminatnya akan lebih meluangkan masa bersama keluarga.

Mungkin memang betul Travis Scott perlukan masa untuk berehat daripada media sosial. Apakah pula pendapat anda akan kostum yang digayakan oleh Travis Scott?

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Video ‘Tour’ Ke Rumah Sebenar Pengabdi Setan Di Indonesia Buat Netizen Seram Sejuk

Lengkap Berpakaian Seragam, Juruterbang Ini Buka Gerai Di Subang Demi Mahu Cari Rezeki

Ribuan Pekerja Bangladesh Tunjuk Perasaan Di Dhaka, Desak Mahu Pulang Ke Malaysia


Dibuli Netizen Terima Beg Tangan Mewah, Pengasas Charles & Keith Undang Gadis Ini ‘Lunch’ Bersama

Sebelum ini, seorang gadis yang berkongsi kegembiraannya menerima hadiah sebuah beg berjenama Charles & Keith daripada ayahnya telah dibuli segelintir netizen kerana dia mengatakan ia adalah beg mewah pertamanya.

Susulan itu, dia sebak menjelaskan bahawa keluarganya bukan orang yang senang dan harus membanting tulang untuk mendapatkan sesuatu, maka sebuah beg tangan yang berharga S$80 (RM262) amat bermakna baginya.

Replying to @cressy i am so happy and grateful for you, that you can consider charles and keith not a luxury. also btw if you google it, lots of sources do classify them as a luxury brand. so.

Luahan perasaan gadis tersebut telah meraih perhatian ramai orang dan rata-rata netizen memberikan kata-kata semangat kepadanya serta bersimpati kerana perlu berdepan dengan komen seperti itu.

Terbaharu, pihak Charles & Keith akui bahawa mereka ada menonton video luahan Zoe itu dan gadis tersebut, Zoey bersama ayahnya telah diundang ke HQ Charles & Keith.

A post shared by zoe gabriel (@zoeaaleah)

“Pengasas kami percaya bahawa produk kami harus mencetuskan kegembiraan, memperkasakan pencinta fesyen dan memberi keyakinan kepada mereka, kami amat berterima kasih.” ujar pihak Charles & Keith.

Selain berkunjung ke HQ, Zoey dan ayahnya juga meluangkan masa untuk makan tengahari bersama pengasas jenama tersebut.


Dibunuh Jika Gagal Lunaskan Hutang Kahwin, Lelaki Di Afghanistan Ini Terpaksa Jual Buah Pinggang

Perkahwinan merupakan satu ikatan suci untuk menghalalkan satu perhubungan dan hidup bahagia bersama orang tersayang.

Terbaharu, seorang lelaki dikenali sebagai Najbullah di kawasan penduduk miskin di pinggir Herat, bandar di barat Afghanistan sanggup menjual buah pinggang demi melangsaikan hutang perkahwinan.

Difahamkan, lelaki perlu menyediakan sejumlah wang untuk mengahwini pasangan dan jika gagal melunaskan bayaran itu boleh menyebabkan si suami dibunuh menurut adat tempatan.

Menurut laporan, organ badannya dijual dengan harga AS$3,875 (~RM15,700). Beliau yang memiliki hutang terpaksa menjual buah pinggangnya kerana tiada pilihan dan bimbang akan keselamatan keluarganya.

Malah, buah pinggang itu dijual kepada hospital tempatan yang sering menjalankan pembedahan pemindahan organ berkenaan namun setelah pembedahan, beliau sudah tidak mampu untuk bekerja serta masih hidup berhutang.

Bukan itu sahaja, tidak kurang daripada 32 individu daripada 150 keluarga mempunyai kesan luka pembedahan kerana menjual buah pinggang di Herat. Malah, ada sekumpulan lelaki turut memiliki kesan luka pembedahan dengan kesan parut sepanjang 30 sentimeter di perut mereka.

Kebanyakan rakyat Afghanistan yang menjual buah pinggang adalah mangsa perang yang bekerja sebagai buruh. Apakah pendapat anda akan isu ini?

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Jadi Bahan Membawang Netizen ‘Mat Salleh’, Wak Doyok Kekal Tenang Terima Kritikan

Baru Beli Kereta ‘Cash’, Kerajaan Pahang Arah Hentikan Aktiviti Lombong Emas Di Kuala Lipis

Disangka Tipu Berat Timbangan, Pembeli Ini ‘Disekolahkan’ Penjual Baja Berpendidikan PhD


Dicampak 27 Kali Semasa Berlatih Judo, Kanak-Kanak Berusia 7 Tahun Disahkan Koma

Menghantar anak-anak ke pusat latihan seni bela diri merupakan salah satu cara untuk meningkatkan tahap kesihatan rohani dan jasmani mereka. Dalam pada itu, pemilihan pusat latihan seni bela diri juga penting. Bukan apa, takut tersalah pilih berkemungkinan salah pula cara guru yang mengajarnya dan boleh merisikokan nyawa anak-anak.

Baru-baru ini di Taiwan, seorang kanak-kanak berusia 7 tahun dilaporkan koma selepas 27 kali dicampak oleh jurulatih serta dua orang budak lelaki semasa berlatih seni bela diri Judo di studio, memetik laporan World Of Buzz.

Difahamkan, kanak-kanak yang bernama Huang itu pada awalnya dilaporkan kurang sihat. Lantaran itu, bapa saudara Huang meminta jurulatih Judo (berusia 68 tahun) supaya tidak ‘mendera’ Huang semasa berlatih Judo. Katanya, jurulatih tidak peduli mengenai kesihatan Huang dan dia disuruh berlatih seperti biasa.

Huang kemudiannya tidak diajar untuk mempelajari teknik pergerakan Judo, sebaliknya jurulatih tersebut menjadikan tubuhnya sebagai ‘alat’ untuk membolehkan dua pelajar senior mempelajari teknik menjatuhkan musuh ke lantai gelanggang.

Badan Huang diangkat dan dihempaskan ke lantai oleh dua pelajar senior itu tanpa belas kasihan. Huang tidak tahan menanggung derita setelah lutut dan kepalanya kesakitan. Dia merayu supaya pelajar senior itu menghentikan latihan tersebut.

Malangnya, rayuan Huang itu diendahkan malah dia dipaksa jurulatihnya untuk berdiri semula. Jika Huang berdegil, jurulatihnya pula yang akan menghempaskan badan Huang ke lantai.

Latihan itu terpaksa teruskan dan Huang dihempas dan dicampak 20 kali oleh pelajar senior manakala dalam proses pembelajaran teknik itu, Huang turut dicampak 7 kali oleh jurulatihnya.

Setelah dicampak sebanyak 27 kali, jurulatih itu mula perasan yang Huang sudah pengsan, mukanya pucat dan matanya memandang ke atas. Jurulatih meletakkan Huang di sisi pak ciknya yang duduk di tepi gelanggang. Apabila ditanya mengapa Huang pengsan, jurulatih itu berkata Huang hanya berpura-pura pengsan.

Rasa tidak sedap hati, pak cik Huang menelefon ambulans dan kanak-kanak malang itu dikejarkan ke hospital yang berdekatan. Setibanya di hospital, Huang terpaksa menjalani satu pembedahan kecil. Pembedahan itu berjaya namun Huang dilaporkan dalam keadaan koma dan kini dia masih berada di ruang ICU.

Kenali seni bela diri Jiu-Jitsu yang seakan-akan Judo menerusi pautan di bawah.

Kenali Seni Bela Diri ‘Jiu-Jitsu’ Dan Siapa Yang Patut Mempelajarinya

2 Anak Perempuan Kecil Berlawan Judo Dengan Sangat Comel

Dakwa ‘Perisai Halimunan’ Kebal, Guru Ini Tewas Dengan Tumbukan YouTuber Indonesia


Dicemuh Masyarakat Serta Hilang Pendapatan, Siti Bainun Akui Pertuduhan Kes Bella Musnahkan Hidupnya

Pengasas Rumah Bonda, Siti Bainun Ahd Razali, memberitahu Mahkamah Sesyen di sini, dia diugut bunuh, dicemuh serta hilang pendapatan sehingga hari ini, sejak kes pertuduhan terhadapnya tular.

Memetik laporan Berita Harian, Siti Bainun, 31, yang membacakan pernyataan saksi ketika sesi bela diri tanpa kehadiran peguam belanya petang semalam, berkata, tindakan saksi pendakwaan pertama, Zurianty Sudin menyebarkan video Bella, menjejas dan memusnahkan hidupnya.

“Saya dikecam dan diugut bunuh sejak daripada kes ini tular sehingga ke hari ini, hampir setiap masa. Saya juga dicemuh, dihina disebabkan tindakan Zurianty menyebarkan video Bella yang disunting.

“Rumah Bonda juga ditutup dan saya sudah pulangkan rumah yang saya ubah suai bagi tujuan keselesaan penghuninya dengan wang sumbangan.

“Saya hilang pekerjaan, perniagaan makanan saya seperti dipulaukan. Pendek kata, saya hilang segala-galanya kerana tuduhan tidak berasas ke atas saya ini,” katanya pada prosiding bela diri semalam.

Bukan hanya dikecam, beliau turut diugut sehingga beliau takut untuk keluar rumah dan terpaksa mendapatkan rawatan di hospital.

Bainun turut berasa curiga dengan niat rakannya, Zurianty yang merakam dan menyebar video Bella sedangkan dia tidak pernah mengambil berat tentang Bella.

Dia berkata Zurianty muncul di rumahnya pada 24 Jun 2021 semasa beliau tidak berada di rumah dan merakam video tersebut dan kemudiannya bertindak untuk menyebarkan video tersebut.

Sebelum ini, ketika pemeriksaan balas oleh peguam Siti Bainun pada Ogos tahun lalu, Zurianty mengakui merakam video Bella itu di sebuah kondominium di Wangsa Maju, untuk diberikan kepada seorang individu yang dikenali ‘Syed Azmi.”

Zurianty juga berkata, tujuan dia mengambil video itu untuk meyakinkan individu itu mengenai penderaan dilakukan terhadap Bella.

Terdahulu pagi tadi, Hakim Izralizam Sanusi membuat penetapan prosiding kes pertuduhan mengabai dan menganiaya remaja sindrom down, Bella, itu perlu diteruskan kerana tidak mahu lagi kes itu ditangguhkan selepas beberapa kali tertangguh sebelum ini.

Pada 24 November lalu, Mahkamah Sesyen Kuala Lumpur memerintahkan Siti Bainun membela diri berhubung dua pertuduhan iaitu mengabai dan menganiaya Bella,13, sehingga mangsa mengalami kecederaan fizikal dan emosi di sebuah unit kondominium di Wangsa Maju antara Februari dan Jun 2021.

Siti Bainun berdepan hukuman maksimum penjara 20 tahun atau denda RM50,000 atau kedua-duanya jika sabit kesalahan mengikut Seksyen 31(1) (a) Akta Kanak-Kanak 2001.


Diculik Sewaktu Hantar iPhone Kepada Pelanggan, Lelaki Ini Akhirnya Ditemui Selamat

Baru-baru ini tular sebuah hantaran di media sosial mengenai kes kehilangan seorang lelaki dipercayai diculik semasa berurusan jual beli tiga unit iPhone yang dibayar tunai semasa penghantaran atau cash on delivery di sekitar kawasan perniagaan di Sungai Besi, Kuala Lumpur, Sabtu yang lalu.

Viralkan please. Brader ni still belum jumpa kot lepas dia cod iPhone semalam. Sampai sekarang tak ada khabar berita. If anyone know, please dm me. pic.twitter.com/WV6gwgoG91

Setelah lima hari menghilangkan diri tanpa berjaya dikesan, akhirnya mangsa culik yang dikenali sebagai Muhammad Amirul Shafiq, 25 tahun, dilaporkan berjaya ditemui malam-semalam selepas pihak polis berjaya mengesan lokasi di mana Amirul diculik dan dikurung oleh penculik.

Memetik laporan halaman Harian Metro, Amirul menceritakan semula bagaimana kejadian penculikan itu boleh berlaku. Difahamkan, punca kejadian berlaku semasa Amirul melakukan penghantaran COD tiga unit iPhone 12 bernilai sekitar RM17,000 yang dibeli oleh seorang lelaki (penculik) dan perjumpaan diadakan di lokasi yang dijanjikan pada sekitar jam 7.30 malam, Sabtu lalu.

“Hampir sejam saya menunggu kedatangan lelaki itu, namun dia masih tidak muncul. Alasan diberinya, dia ingin mengeluarkan wang terlebih dahulu.

“Sebaik dia tiba, secara baik saya dijemput untuk ikut dia masuk ke dalam keretanya yang di parkir di bawah satu bangunan kononnya ingin privacy semasa mengira wang dan tidak mahu orang lain melihat,” ceritanya kepada wartawan Harian Metro hari ini.

Amirul pada ketika itu dikatakan tidak duduk berdua di dalam kereta bersama penculik malah dia juga ditemani oleh dua lelaki lain yang tidak dikenali. Siapa sangka urusan jual beli yang sepatutnya berjalan dengan lancar dan tenteram bertukar menjadi tragedi sebaik sahaja mata Amirul disembur dengan spray atau penyembur ubat nyamuk lalu ditumbuk oleh lelaki yang membeli iPhone itu.

Amirul tidak berdaya melawan setelah matanya pedih ditumbuk dan disembur racun. Dia cuba menjerit untuk meminta pertolongan daripada orang awam, namun tidak berjaya setelah tangan serta mulutnya diikat dengan menggunakan pita pelekat.

“Tidak terbayangkan betapa cemasnya saya pada ketika itu. Saya cuba menjerit meminta pertolongan namun tiada siapa yang menyedari.

“Saya kemudiannya dibawa mereka ke sebuah farmasi di sekitar Sungai Besi. Setelah sampai di situ, mereka turun dan membeli satu ubat di farmasi berkenaan.

“Sangkaan saya ubat itu saja mereka beli, rupa-rupanya saya yang dipaksa makan 10 biji ubat itu sehingga menyebabkan saya mula rasa dalam keadaan separuh sedar,” jelasnya lagi.

Amirul yang pada itu dalam keadaan separuh sedar kemudiannya dibawa ke rumah penculik yang terletak di Ayer Keroh, Melaka lalu dikurung bersama seorang lelaki dipercayai rakan penculik.

“Selepas saya dikurung, ‘pembeli iPhone’ bersama dua lagi lelaki yang bersamanya itu pergi meninggalkan saya bersama rakan mereka yang ada di rumah tersebut pada Ahad lalu.

“Saya dikawal rapi oleh rakan mereka yang turut menyamar sebagai anggota polis kononnya saya ini ada berbuat kesalahan sampai perlu ditahan di dalam rumah itu,” jelasnya lagi.

Amirul juga menceritakan sepanjang lima hari terkurung di rumah penculik, dia hanya diberikan beberapa kali sahaja makan nasi dan biskut. Paling menyedihkan, kadangkala dia juga tidak diberi makan. Apa yang Amirul boleh buat hanyalah terus bersabar melayan karenah penculik itu dan baginya mungkin masih ada ‘sinar’ untuk dia bebas dari situ.

Dalam pada terkurung di rumah penculik itu, Amirul menceritakan bahawa dia bermimpi dirinya akan diselamatkan polis. Siapa sangka, mimpinya itu menjadi kenyataan selepas pihak polis berjaya mengesan lokasi dia diculik dan akhirnya dia berjaya diselamatkan pada sekitar jam 12.30 tengah malam tadi.

Lantaran itu, ayahnya, Sudirman Daek, 50 tahun, menzahirkan rasa syukur yang tidak terhingga apabila anaknya dilaporkan selamat dan berterima kasih kepada pihak polis kerana berjaya mengesan lokasi anaknya diculik.

Difahamkan, mereka yang berbuat jahat atas penculikan Amirul sudah ditahan oleh pihak polis untuk tindakan yang selanjutnya, seperti dijelaskan oleh Ketua Polis Daerah Cheras Asisten Komisioner Mohamed Mokhsein Mohamed Zon kepada Harian Metro.

Baca lagi perkongsian kami yang ‘trending’ menerusi pautan di bawah.

Pandu Proton X50 Pelanggan 180km/j, Sales Advisor Kemalangan Dan Kereta ‘Total Lost’

Mat Saleh Ini Mahu Orang Makan Nasi Guna Pisau Dan Garfu, Larang Guna Tangan

Lihat Bekas Pemandu ‘Rally’ Lenjan Perodua Ativa Naik Genting Highlands


Dicuri Dan Dibakar Sehingga Rentung, Netizen Sayu Lihat Keadaan Terkini Nissan 180SX Ini

Peminat automotif Malaysia pada minggu ini telah dikejutkan dengan kehilangan sebuah jentera Japan Domestic Market (JDM) iaitu Nissan 180SX. Lebih menjadi perhatian ramai, model tersebut bukan sahaja rare dalam pasaran tempatan malah negara luar.

Dalam pada itu, malang tidak berbau buat pemilik kereta ini iaitu Louis Lai apabila beliau memaklumkan menerusi laman media sosial di mana kereta Nissan 180SX milik beliau dengan nombor plet WCP 211 ini dilaporkan telah dicuri di Kepong.

Menerusi perkongsian, kereta berkenaan dikatakan menuju ke Kelantan di mana beliau yang pada mulanya sedia menawarkan ganjaran RM10,000 buat individu yang menjumpainya telah menaikkan ganjaran kepada RM20,000.

Siapa sangka, pencarian peminat automotif selama berhari-hari akhirnya menemui kereta berkenaan namun dengan keadaan yang amat menyedihkan di mana kereta berkenaan didakwa dibakar sehingga rentung.

Insiden yang berlaku bukan sahaja memberi kesedihan kepada pemilik kereta berkenaan malah seluruh peminat automotif berikutan model kereta berkenaan yang rare serta sukar untuk didapatkan di pasaran. Malah, terdapat netizen yang berpendapat pencuri kereta Nissan 180SX tersebut membakar kereta berkenaan selepas gagal untuk membawa lari.

Diharap isu seperti ini tidak lagi berulang kerana bukan sahaja mampu memberi kerugian serta kesedihan kepada pemilik malah mampu membuatkan para peminat JDM membatalkan hasrat dalam mendapatkan atau menyimpan model kereta yang rare.

Tular pada minggu ini apabila seorang penjual motosikal Yamaha 125zr beliau dengan harga mencecah RM95,000 kerana didakwa rare menerusi jumlah keluarannya yang cuma 5,000 unit.

‘Simpan Tak Rugi Jual Tak Kaya’, Yamaha 125zr Ini Diiklankan Dengan Harga Mencecah RM95,000

Brek Angin Lori ‘Bermasalah’ Didakwa Jadi Punca Kereta Mewah Rolls-Royce Tersepit


Didakwa Ambil Gaji Sebagai Menteri Kewangan, Anwar Ibrahim Tampil Beri Penjelasan Sebenar

Sejak sebelum Pilihan Raya Umum ke-15 (PRU15), Datuk Seri Anwar Ibrahim selaku Presiden Pakatan Harapan memaklumkan tidak akan mengambil gaji sebagai Perdana Menteri sekiranya dilantik.

Hasratnya tercapai apabila pada 24 November lalu, Datuk Seri Anwar Ibrahim dilantik sebagai Perdana Menteri ke-10. Walau bagaimanapun, perlantikan Menteri Kewangan yang juga beliau sendiri sekaligus menimbulkan pelbagai persoalan di kalangan netizen.

Malah, terdapat netizen yang mendakwa beliau tidak mengambil gaji sebagai Perdana Menteri namun mungkin mengambil gaji sebagai Menteri Kewangan.

Ada yang menyindir kononnya saya tak ambil gaji sebagai Perdana Menteri tapi akan ambil gaji sebagai Menteri Kewangan. Salah. Faktanya, skim gaji ini satu saja. Maknanya saya tidak akan ambil gaji sebagai Perdana Menteri dan juga Menteri Kewangan sekaligus.

— Anwar Ibrahim (@anwaribrahim) December 5, 2022

Menerusi sidang media yang berlangsung sebentar tadi, Datuk Seri Anwar Ibrahim tampil menjelaskan perkara sebenar di mana memegang dua portfolio tersebut hanya akan menerima satu gaji sahaja. Dalam erti kata lain, beliau tidak akan menerima gaji bagi kedua-dua portfolio tersebut.

Selain itu, Datuk Seri Anwar Ibrahim turut mengumumkan menteri Kerajaan Perpaduan bersetuju untuk memotong gaji sebanyak 20 peratus setiap bulan sehingga keadaan ekonomi pulih.

Jemaah Menteri Kerajaan Perpaduan bersetuju untuk memotong gaji sebanyak 20 peratus setiap bulan – PM Datuk Seri @anwaribrahim pic.twitter.com/nKjcTCbYPC

— Hasimi Muhamad (@HasimiM) December 5, 2022

Pihak kerajaan juga tidak lagi membenarkan pembolotan kekayaan tokoh politik terhadap pesawah yang turut melibatkan ahli politik terkenal. Selain itu, kerajaan juga komited untuk mengurangkan cabutan khas perjudian kepada lapan kali setahun berbanding 22 kali semasa kerajaan Perikatan Nasional (PN) sebelum ini.

Diharap inisiatif yang dilakukan sekaligus bakal membawa ekonomi Malaysia kepada tahap yang lebih baik sekaligus memastikan kebajikan rakyat terjaga dan sejahtera.


Didakwa Beli Lamborghini Selepas Menang Besar Di Dota 2 TI, ‘Nothingtosay’ Jelaskan Perkara Sebenar

Pada pertengahan bulan Oktober lalu, seorang rakyat Malaysia telah membuat kejutan apabila berjaya muncul naib juara pada kejohanan e-sukan yang berlangsung di Bucharest, Romania.

Pemuda tersebut yang baru berusia 20 tahun, Cheng Jin Xiang atau lebih dikenali sebagai ‘NothingToSay’ mewakili pasukannya yang berpangkalan di China, PSG.LGD menduduki tempat kedua dalam pertandingan ‘Dota 2 The International 10’.

Pasukan terbabit berjaya meraih hadiah bernilai USD$5.2 juta (RM21.7 juta). Jika wang hadiah tersebut dibahagikan kepada lima orang pemain, setiap seorang akan membawa pulang USD1.04 juta (RM4.34 juta).

Baru-baru ini tular sekeping gambar di media sosial kelihatan ‘NothingToSay’ berdiri di sebelah sebuah Lamborghini Huracan berwarna putih. Gambar itu telah membuatkan orang ramai menyangka beliau telah membeli supercar tersebut dengan wang hadiah yang dimenanginya.

Rata-rata ramai memuji serta berbangga dengan hasil kerja keras beliau sejak tahun 2016, ‘NothingToSay’ kini merupakan salah seorang pemain Dota 2 yang duduk sebaris dengan pemain bertaraf antarabangsa yang lain.

Namun, beberapa jam gambar tersebut mula tular, beliau memuat naik hantaran di Facebook rasminya menafikan kenyataan orang ramai yang mana supercar tersebut adalah miliknya.

“Ini bukan saya punya, saya cuma bergambar dengan kereta tersebut,” terang beliau bagi menjelaskan perkara sebenar.

Hantaran tersebut telah membuat orang ramai berasa lucu apabila masing-masing berasa kena prank secara tidak sengaja oleh ‘khabar angin’ yang masih lagi dikongsikan oleh netizen-netizen lain ketika waktu ini.

Pada masa yang sama orang ramai masih memberikan kata-kata semangat serta yakin satu hari nanti ‘NothingToSay’ bakal memiliki kereta mewah dari negara Itali tersebut.

Memetik laporan Harian Metro, Timbalan Menteri Belia dan Sukan, Datuk Sri Ti Lian Ker memaklumkan bahawa kejayaan wakil Malaysia itu membuktikan negara ini mempunyai pemain berbakat dalam e-sukan.

“Mereka menunjukkan dengan usaha, semangat tidak mudah mengaku kalah dan disiplin tinggi, pemain Malaysia juga boleh bersaing diperingkat tertinggi antarabangsa.

“Ini memberi inspirasi dan contoh positif kepada ramai belia yang menaruh minat tinggi kepada e-sukan,” kata beliau.

Semasa pembentangkan Bajet 2022 di Dewan Rakyat baru-baru ini, Tengku Datuk Seri Zafrul Tengku Abdul Aziz menyatakan pihak kerajaan akan menyediakan peruntukan RM20 juta bagi merancakkan industri e-sukan yang dilihat berpotensi menjadi prospek terbaik pembangunan sukan negara.

Ketahui bagaimana sebuah kelab bola sepak gergasi di Perancis, kini turut dikenali dan disegani sebagai kelab e-sukan terbaik di arena antarabangsa melalui pautan di bawah.

Bagaimana Paris Saint-Germain Berjaya Menjadi Jenama Besar Dalam E-Sukan

Ketahui Jumlah Gaji Yang Diterima Pemain E-Sukan Secara Keseluruhan

REV Media Group Jalin Kerjasama Perkukuh E-Sukan Bersama UiTM


25 Tahun Hidup Sebagai Wanita, Rakyat China Ini Baru Tahu Bahawa Dia Sebenarnya Lelaki

Seorang wanita di China terkejut. Puluhan tahun hidup seperti seorang wanita, akhirnya dia baru tahu bahawa sebenarnya, dia dilahirkan sebagai seorang lelaki.

Kejadian ini berlaku di China, di mana seorang wanita berusia 25 tahun pergi berjumpa doktor untuk memeriksa kakinya yang cedera. Hasil pemeriksaan doktor menunjukkan bahawa tulangnya tidak berkembang sejak dia baligh. Lebih mengejutkan, struktur tulangnya tidak seperti wanita.

Doktor itu kemudiannya membuat pemeriksaan lanjut dan mendapati Pingping, bukan nama sebenar, adalah seorang lelaki. Ujian genetik menunjukkan bahawa kariotip (mengambil gambar kromosom) menunjukkan kod 46, XY, corak yang biasanya dijumpai pada lelaki, di mana alat kelaminnya tidak jelas sama ada lelaki atau perempuan.

Pada usia 25 tahun, Pingping mengetahui bahawa dia tidak mempunyai rahim dan ovari. Tetapi alat kelamin lelakinya juga tidak berkembang sepenuhnya dan dia juga tidak mempunyai testis.

“Kami juga tidak menemukan testis di tubuhnya. Mungkin kerana dia sudah cukup tua sehingga testisnya tenggelam dan berhenti membesar,” kata Dong Fengqin, pakar hormon yang memeriksa Pingping, seperti dikutip South China Morning Post.

Hasil ujian lain menunjukkan bahawa Pinping mempunyai tekanan darah tinggi dan kadar kalium yang sangat rendah di dalam tubuhnya. Gejala ini biasa berlaku pada kebanyakan kes hiperplasia adrenal kongenital, suatu keadaan yang menyebabkan gangguan dalam perkembangan seksualiti.

Pingping membesar bukanlah seperti gadis biasa. Ketika kebanyakan gadis berusia remaja datang haid pada awal usia, Pingping pula tidak pernah mengalaminya. Ibu bapa Pingping membawanya berjumpa doktor, tetapi keadaannya dinyatakan tidak mempunyai masalah.

“Semasa saya remaja, ibu saya membawa saya berjumpa dengan doktor. Doktor mengatakan pertumbuhan seksual saya lebih perlahan daripada orang lain, dan saya akan mengalami haid dalam beberapa tahun. Tetapi sebagai orang dewasa, masalah ini memalukan saya sehingga saya tidak merawatnya dengan serius, “kata Pingping.

Sejak itu, Pingping tidak pernah berjumpa dengan doktor. Sehinggalah dia berkahwin, Pingping tidak tahu bahawa dia sebenarnya lelaki. Dia bimbang dengan keadaan tubuhnya ketika berkahwin dan tidak mempunyai anak. Walaupun dia dan suaminya telah mengikuti program hamil selama 12 bulan.

Keadaan ping ping yang unik ini dikenali sebagai interseks. Istilah ini boleh ditafsirkan sebagai Disorder Sex Development (DSD) atau istilah yang merujuk kepada seseorang yang dilahirkan dengan pelbagai ciri seksual yang tidak sesuai dengan definisi lelaki atau wanita. Keadaan ini boleh disebabkan oleh genetik mosaik atau kromosom campuran.

Selepas 28 tahun, bekas atlet bola tampar wanita Indonesia disahkan lelaki. Klik pautan di bawah untuk membaca.

Selepas 28 Tahun, Bekas Atlet Bola Tampar Wanita Indonesia Disahkan Lelaki


Didakwa Beli ‘Nasi Ganja’ Guna Helikopter, Tengku Zafrul Geli Hati Dan Jelaskan Perkara Sebenar

Semalam, sebuah helikopter milik syarikat swasta dari Kuala Lumpur telah mendarat di Padang Ipoh untuk mengambil pesanan 36 bungkus ‘nasi ganja’ mencuri tumpuan ramai.

Lantaran itu, tular di aplikasi WhatsApp yang memaparkan gambar Tengku Zafrul sedang menikmati Nasi Vanggey Ipoh ketika makan tengahari. Perkongsian tersebut disahkan palsu oleh Tengku Zafrul.

Menurutnya, mesej yang dimajukan berulang kali di WhatsApp tidak benar kerana ia merupakan perkongsiannya pada Disember 2020 bukanlah baru-baru ini. Beliau berasa lucu kerana ada yang menyunting tarikh pada gambar tersebut.

Tambahnya, sudah lama tidak menikmati nasi ganja dan jika mahu membuat pesanan, maka baik beliau menggunakan perkhidmatan penghantaran yang boleh membantu usahawan kecil.

Bagi anda yang terlepas berita beli nasi ganja guna helikopter semalam, klik sahaja pautan di bawah untuk ketahui lebih lanjut.

Tidak Guna Jalan Darat, Pembeli Hantar Helikopter Ambil 36 Bungkus ‘Nasi Ganja’ Di Ipoh

Pelanggan Terkejut ‘Abang GrabFood’ Hantar Makanan Naik McLaren 720S


Didakwa Berang Dengan Cara Pemanduan, Lelaki Amuk Dan Rosakkan Cermin Kereta

Semalam tular satu rakaman video menunjukkan seorang lelaki memecahkan cermin hadapan sebuah kereta menggunakan topi keledar berhampiran persimpangan lampu isyarat di Parit Jawa.

Ketua Polis Daerah Muar, Asisten Komisioner Zaharudin Rasip berkata, kejadian pada 3.25 petang itu berpunca daripada perselisihan faham antara penunggang motosikal berusia 25 tahun dan pemandu kereta wanita berumur 26 tahun.

“Punca kejadian adalah berkaitan cara pemanduan kenderaan masing-masing yang menyebabkan suspek bertindak agresif dengan memecahkan cermin hadapan kereta mangsa.

“Suspek juga memecahkan cermin sisi kereta sebelah pemandu dan merosakkan bonet hadapan kereta mangsa dengan menggunakan topi keledarnya,” katanya dalam satu kenyataan.

Menurut Zaharudin, suspek telah ditahan pihak polis dan dihantar ke Hospital Pakar Sultanah Fatimah (HPSF) Muar bagi menerima rawatan kerana dipercayai mengalami masalah mental.

“Kes disiasat di bawah Seksyen 427 Kanun Keseksaan,” katanya.

Tambahnya lagi, pihak polis menasihatkan orang ramai supaya tidak memuat naik gambar, video dan kenyataan di laman sosial sewenang-wenangnya sehingga tular yang boleh menimbulkan salah faham dan kerisauan dalam kalangan masyarakat.

Baca lagi artikel yang menjadi pilihan pembaca The Vocket sepanjang minggu ini melalui pautan di bawah.

Pandu Proton X50 Pelanggan 180km/j, Sales Advisor Kemalangan Dan Kereta ‘Total Lost’

Chef Wan Buli Uncle Roger Dan Ajar Cara Masak Dengan Betul Tanpa Guna MSG

‘Kantoi’ Berjimak Dalam Kereta, Pemandu Alza Ini Nekad Larikan Diri Sambil Heret Polis